
EUROOPAN YHDISTYMINEN 


EIKÖ JO OLISI AIKA, ETTÄ SIVISTYNYT EU- 
ROOPPA VAPAUTTAISI ITSENSÄ NIISTÄ VASTAK- 
* KAISISTA VOIMISTA, JOTKA NIIN MONEN VUOSI- 
SADAN AJAN OVAT SITÄ RAADELLEET. 

YHTEYS ON VOIMAN VALTTAMATON EDELLY- 
TYS, JA VOIMA ON VALLAN VÄLTTÄMÄTÖN EDEL- 
 LYTYS. 

ALUNPERIN JAKAANTUI EUROOPPA TOISISTAAN 
EROAVIIN JA TOISIAAN RAATELEVIIN KANSOIHIN 
SIKSI, ETTÄ INDIVIDUALISTINEN PERIAATE OLI 
VALLASSA. MYÖHEMMIN NAMA KANSAKUNNAT « 
MUODOSTIVAT PERHEITÄ JA LUOKKIA, JA Tä- 
NÄÄN NE EROAVAT TOISISTAAN ENÄÄ VAIN 
PERIAATTEESSA, SILLÄ INHIMILLISET SIELUN- 
VOIMAT PYRKIVÄT YHTÄLÄISTYMISEEN. 

EUROOPPA PYYHITÄÄN POIS ELÄMÄN KIRJAN 
LEHDILTÄ, JOS SE EI PYSTY SYTYTTÄMÄÄN 
SITÄ TULTA, JOKA TODELLISENA INNOSTUKSENA 
TEMPAA EUROOPAN KANSAT ALENNUKSESTA 
JA —KURJUUDESTA SUURUUTEEN JA HYVIN- 
VOINTIIN. 


DONOSO CORTES 
1809—18553. 


ORTEGA Y GASSET, MADRID: 


Nuoren Euroopan kutsumus 


Eurooppalainen henki on luultavasti ensimmäinen tulevaisuudenus- 
kon ja tulevaisuudentahdon historiallinen ilmaus. Eurooppalaiset 
ihmiset eivät pysty ottamaan sitä rohkeata askelta, jota heiltä 
odotetaan, jolleivät he ensin paljasta sisintä olemustaan ja pääse 
sopusointuun itsensä kanssa. Se innostunut luottamus, jota tunnen 
tätä alastomuuden ja aitouden parannustapaa kohtaan ja tietoisuus 
siitä, että se on välttämätön, jos haluamme raivata itsellemme tien 
parempaan «tulevaisuuteen, pakottavat minut vaatimaan ajatuksen 
vapautta kaikkeen menneeseen nähden. Tulevaisuuden on oltava 
tärkeämpi kuin menneisyyden; tulevaisuus on se tunnussana, joka 
on määräävä asennoitumisemme menneisyyteen nähden .Mutta mei- 
dän on varottava tekemästä samaa kuolemansyntiä kuin 19. vuosisa- 
dalla hallinneet tekivät: heiltä puuttui vastuuntunto. He unohtivat 
pysyä valppaina vartiopaikallaan. Se, joka antaa tapausten suotuisan 
kulun sokaista itsensä ja joka ei havaitse niitä vaaroja ja vaikeuksia, 
jotka uhkaavat huolettomimmaltakin näyttävällä hetkellä, sillä ei 
ole sitä vastuuntuntoa, jota häneltä vaaditaan. Tänään on vält- 
tämätöntä herättää aivan ylenmääräinen vastuuntunto kaikissa niissä, 
jotka yleensä kykenevät vastuuntuntoa tuntemaan. Euroopan tila on 
toivoton, jollei sen kohtaloa lasketa todellakin ajastaan selvillä 
olevien miesten käsiin, jotka tuntevat koko historiallisen menneisyy- 
den virtaukset, jotka ovat perillä elämän nykyisestä tasosta ja jotka 
kammoavat kaikkia vanhentuneita ja alkeellisia eleitä. Me tarvit- 
semme historiaa koko sen laajuudessa, mikäli me haluamme edistyä 
emmekä taantua. 

Jokaisella sukupolvella on oma kutsumuksensa, oma historiallinen 
tehtävänsä. Me kuulumme omaan aikakauteemme vain siinä tapauk- 
sessa, että me pystymme pääsemään selville sen vaihtoehdoista ja 
taistelemaan jossakin niistä juoksuhaudoista, jotka ovat aikakaudelle 
ominaisia. Sillä elämä on olennaisessa merkityksessään kokoontu- 
mista lippujen alle ja taisteluvalmiutta. , Vivere militare est'* sanoi 
Seneca omaksuen legioonalaisen jalon asenteen. 

On olemassa ,joukkohenkisiä* kansoja, jotka päättäväisesti nou- 
sevat vastustamaan suuria, luomisvoimaisia kansoja, noita ihmis- 
suvun valioheimoja, jotka ovat luoneet historian. On naurettavaa, 
kun joku pieni tasavalta asettuu varpailleen, ottaa kaukaisesta maail- 
mankolkastaan halveksivan asenteen Eurooppaan ja julistaa tahto- 
vansa pysyä syrjässä maailmanhistoriasta. 

Euroopan syrjään joutuminen ei merkitsisi mitään, jos joku muu 
kykenisi sen korvaamaan. Mutta ei ole olemassa mitään vastaavaa. 
New York ja Moskova eivät ole mitään uutta Euroopan rinnalla. 
Ne ovat Euroopan reuna-alueita, jotka ovat menettäneet merkityk- 
sensä tultuaan siitä eroitetuksi. 

Jos eurooppalainen tottuu siihen, että hänen ei tarvitse hallita, 
silloin ei kestä kuin puolentoista sukupolven ajan, ennen kuin vanha 
manner ja sen mukana koko maailma vaipuvat siveelliseen veltto- 
uteen, henkiseen hedelmättömyyteen ja yleiseen barbariaan. Vain 
tietoisuus johtavasta ja vastuunalaisesta asemasta ja siitä johtuva 
kuri voivat pitää länsimaisten ihmisten hengen joustavana. Tiede, 
taide, tekniikka ja kaikki muu kukoistaa vallantunteen innoittavassa 
ilmapiirissä. Jos se katoaa, tulee europpalainen vaipumaan yhä 
syvemmälle ja syvemmälle. Ihmisillä ei enää tule olemaan tuota 
järkkymätöntä uskoa itseensä, joka tekee heistä vahvoja, rohkeita 
ja sitkeitä uusien, suurien aatteiden luomisessa. Kykenemättömänä 
pursuvan luomisinnon tekoihin, tulee eurooppalainen vaipumaan 
takaisin eilisiin, totunnaisiin vanhoihin tapoihinsa. 

Mutta onko sitten niin varmaa, että Euroopan kaari on laskemassa 
ja että se tulee luopumaan vallastaan? Eikö tämä näennäinen alen- 
nustila ole se terveellinen kriisi, joka tekee Euroopasta todellisen 
Euroopan? Euroopan kansakuntien ilmeinen rappiotila oli selvä 
osoitus siitä, että Euroopan kansojen liitto oli aikaansaatava ja että 
erimielisyyksien sijaan oli asetettava aito yksimielisyys. 


Eurooppalaisia odottaa nyt se aika, jolloin Euroopasta saattaa 
muodostua kansallisuusaate. Usko tähän ei ole läheskään niin utoop- 
pinen kuin ennustus Espanjan yksimielisyydestä olisi ollut 11. vuo- 
sisadalla. Kuta uskollisemmin länsimainen kansallisvaltio säilyttää 
todellisen olemuksensa, sitä mutkattomammaksi muodostuu sen kehi- 
tys suureksi mannermaavaltioksi. 

Tuskin olivat länsimaiset kansakunnat saaneet nykyiset rajansa, 

kun niiden ympärillä ja takaa jo paliastuu Eurooppa. Eurooppa on 
se yhteinen pDiiri, jonka sisällä kaikki eurooppalaiset renessanssin 
ajoista alkaen liikkuvat, ja tämän eurooppalaisen piirin muodostavat 
kansat itse. 

Samalla kun jossakin kolkassa taisteltiin, käytiin toisaalla neu- 
votteluja vihollisen kanssa ja vaidettiin aatteita, taidemuotoja ja 
uskonkappaleita. Taistelun melske muodosti tavallaan vain ikäänkuin 
esiripun, jonka takana sitä sitkeämmin työskenneltiin rauhan hyväksi 
ja solmittiin siteitä vihamielisten kansakuntien välille. Sielujen 
yhdenmukaisuus lisääntyi jokaisen uuden sukupolven aikana. Tai 
ilmaistaksemme ajatuksemme tarkemmin ja varovaisemmin: Espan- 
jalaiset, saksalaiset, italialaiset ja ranskalaiset ovat ja pysyvät niin - 
erilaisina kuin vain saattaa toivoa; mutta heidän henkinen raken- 
teensa on samanlainen samoin kuin ennen kaikkea heidän elämänsä 
sisältö; uskonto, tiede, oikeus, taide sekä yhteiskunnalliset ja 
eroottiset arvot ovat heille kaikille yhteisiä. Juuri nämä henkiset 
perusainekset muodostavat elämämme sisällön. Yhdenmukaisuus on 
siis vielä suurempi kuin silloin, kun kaikki sielut ovat saman kaavan 
mukaan valetut. 

Jos me tänään tekisimme luettelon henkisestä omaisuudestamme 
— teorioistamme, säännöistämme, toivomuksistamme ja olettamuk- 
sistamme — niin silloin saisimme tulokseksi, että suurin osa siitä ei 
ole peräisin kussakin tapauksessa kysymyksessä olevasta isänmaas- 
tamme, vaan yhteisestä eurooppalaisesta lähteestä. Meissä kaikissa 
vie eurooppalaisuus voiton saksalaisuudesta, espanjalaisuudesta ja 
* ranskalaisuudesta . . . Jos m6 koetteeksi kuvittelemme, että meidän 
on pakko elää pelkästään siitä, mikä meissä on , kansallista, jos me 
katsomme, mitä jää jäljelle, kun esim. tavallinen saksalainen luopuu 
kaikista niistä tavoista, ajatuksista ja tunteista, jotka hän on omak- 
Sunut itselleen maaosan muista maista, niin me saamme hämmäs- 
tyksellä todeta, että puhtaasti kansallisille perustuksille rakentuva 
olemassaolo on mahdottomuus; neljä viidesosaa henkisestä omaisuu- 
destamme on eurooppalaista yhteisomaisuutta. 

Euroopan tila saattaa parantua vasta silloin, kun Euroopan 
kansaryhmistä päätetään muodostaa suuri yhteisö. Mannermaamme 
saisi silloin takaisin uskon itseensä, ia siitä olisi se luonnollinen 
seuraus, että se alkaisi jälleen vaatia itseltään suurta. 

SUOMEN MARSALKKA MANNERHEIM: 


Isänmaan kunnia 


Suomen Puolustusvoimille osoitettuja sanoja, 1917—1942 


Kansan täytyy aina olla valmiina taistelemaan vapautensa Ppuo- 
lesta. Valtiollisen itsenäisyytensä lyhyenä ajanjaksona meidän 
kansamme on jo kolmannen kerran ollut pakoitettu tarttumaan 
aseisiin. Nykyinen taistelumme on pitkän itsenäisyystaistelumme 
jatko ja lopullinen päätös. 

Sotilaani! Teidän ponnistuksistanne kasvaa rauha ja siunaus 
kansallemme ja sen tuleville sukupolville. Raskaimmat koettelemukset 
on jo kestetty. Vielä on kestettävä siihen saakka, kunnes taistelu 
itsenäisyytemme turvaamiseksi on viety lopulliseen voittoon. 


Uusi aika tuo mukanaan uusia velvollisuuksia. Nyt, kuten ennen- 
kin ratkaistaan suuret kysymykset verellä ja raudalla. Vapautemme 
turvaamiseksi on armeijamme oltava valmiina. Linnoitukset, tykit, 
vieras apu ovat vain pieneksi hyödyksi, jollei jokainen yksityinen 
kansalainen ole tietoinen siitä, että juuri hänen on oltava valveilla. 
Suomen miesten on muistettava, että suurta armeijaa ei voida luoda 
ilman yksimielisyyttä ja että vain voimakas kansa voi rauhallisin 
mielin katsoa tulevaisuuteen. 

Kansamme heikkoutena on pidetty isänmaallista aatteellisuutta, 
mutta se on ollutkin sen väkevyys ja voima. Niinkuin Jumala on 
ollut sen linna, niin on luja luottamus oikeuden lopulliseen voittoon 
jälleen siunannut Suomen armeijan aseet. 


Vapauttakoon vapautemme puolesta vuodatettu veri kansamme 
— kaikesta pikkumaisuudesta, kaikesta hajoittavasta ja heikentävästä 
eripuraisuudesta. Ylentyköön kansamme isänmaallinen mielenlaatu 
tämän vapaussotamme ansiosta niin, että me kaikki jalossa kilpailussa 
uhraamme parhaimpamme ja kalleimpamme isänmaamme hyväksi. 
Mielenylevyyksen ja uhrivalmiuden henki, voimien äärimmäinen 
jännitys ja urhoollisuus, luja usko tulevaisuuteen, joita ominaisuuksia 

Suomen kansa tässä sodassa on osoittanut, ovat takuuna siitä, että 
tulevaisuutemme on varmalla pohjalla. 


Sotilaani! Sen, mitä menneitten polvien parhaimmisto raskaina 
aikoina unelmoi ja lauloi julki, sen on Kohtalo suonut Teidän raudalla 
ja verellä toteuttaa. Voiton tienne on ollut raskas, täynnä kieltäy- 
myksiä, rasituksia ja alituista hengenvaaraa. Toveri on viereltänne 
kaatunut tai haavoittunut, mutta Teidän voitontahtonne on ollut 
murtumaton ja uskonne vuorenluja. 


Luottamus päällikköön on onnistumisen ensimäinen ehto. Te tun- 
nette minut, ja minä tunnen Teidät, ja tiedän, että jokainen Teistä 
on valmis täyttämään velvollisuutensa aina kuolemaan asti. 


Sotilaat! Olen taistellut monilla tantereilla, mutta en ole vielä 
nähnyt vertaisianne sotureita. Olen ylpeä Teistä kuin olisitte omia 
lapsiani. N 

Nykyinen taistelu on pitkän itsenäisyystaistelumme jatko ja 
lopullinen päätös. Me taistelemme kotiemme, uskomme ja isän- 
maamme puolesta. | 

Meillä on ylpeä tietoisuus siitä, että meillä on historiallinen 
tehtävä, jonka me edelleen täytämme, länsimaisen sivistyksen 
suojaaminen, joka vuosisatoja on ollut meidän perintöämme. 


Rauhanteosta huolimatta vihollisemme on pitänyt maatamme häi- 
käilemättömien uhkailujensa ja jatkuvien kiristyksiensä kohteena, 
mikä yhdessä rikollisen kiihoitustyön kanssa yksimielisyytemme 
murskaamiseksi on osoittanut, että vihollinen ei alunperin tarkoit- 
tanutkaan rauhaa pysyväiseksi. 


Kutsun Teidät kanssani pyhään sotaan kansakuntamme vihollista 
vastaan. Sankarivainajat nousevat kesäisten kumpuijen alta jälleen 
rinnallemme tänään, jolloin lähdemme Suomelle turvatun tulevaisuu- 
den luodaksemme, Saksan mahtavien sotavoimien rinnalla ja aseto- 
vereina vakain mielin ristiretkelle vihollista vastaan. — Aseveljet! 
— Seuratkaa minua vielä viimeisen kerran — nyt, kun Karjalan 
kansa jälleen nousee ja sarastaa Suomen uusi huomen. 


Vapaustaistelumme on päättyvä voittoon, vapautemme, kristillisen 
uskomme ja länsimaisen sivistyksemme pelastumiseen. Me taiste- 
lemme nyt kansallemme ja tuleville sukupolville kestävän rauhan. 

LUUTNANTTI OTTO SIMON, KAATUNUT 
ITÄRINTAMALLA: 


Kirjeitä rintamalta 


Jalon ihmisyyden omaama kauneuden kaipuu kasvaa kranaattien 
repivässä tulisateessa. Kerran väitettiin, että sota raaistaa ihmiset 
ja turmelee heidän sisimpänsä. Tähän luulen voivani vastata, että 
vasta se on oppinut ymmärtämään ihmisen oikean arvon, joka omin 
silmin on nähnyt, kuinka kiinteästi elämä ja kuolema ovat sidotut 
toisiinsa ja jota kovimpien koettelemusten lukemattomina tunteina on 
pitänyt pystyssä yksinomaan usko parempaan ihmisyyteen, mikä 
tekee kaikki uhrit helpommiksi antaa. Ilman sitä pakoittaisi vuodatettu 
veri huudahtamaan tuskasta joka kerran, kun joutuu sivuuttamaan 
nuo lukemattomat puuristit harmaine teräskypäreineen. Kranaat- 
tisateessa ja ristien varjossa on meidät vallannut kuolemaapelkää- 
mätön ja vakava hiljaisuus, jolla ei ole mitään tekemistä onton 
hurraainnostuksen kanssa. 


Sitä varten on täytynyt olla mukana jonkun komppanian 
kuolemanvakavissa riveissä marssimassa loan ja liejun läpi vihollista 
vastaan, sitä varten on täytynyt omassa sielussaan tuntea sotilassie- 
lun ailahdukset, jotka eivät koskaan pukeudu sanojen muotoon. 
Marssilla on mukana jotakin, jota ei voi sanoin ilmaista. Mitä liikkuu 
kaikissa näissä aivoissa ennen ensimmäisen laukauksen ampumista? 
Joissakin aivoissa seuraavat kuvat aikaisemmasta elämästä toisiaan 
nopeasti ja järjestyksessä, toisissa taas kuumeisessa epäjärjestyk- 
sessä; Toiveita ja tulevaisuudenunelmia, joiden yllä on käsittämätön 
uhka. Taistelu ei ole pahinta, sillä ruumis toimii kyllä, jos vain sydän 
on valmis. Kuinka raskas sisäinen taistelu käydäänkään ennen 
ulkonaista taistelua? Sitä ei ymmärrä kukaan, joka ei meidän 
kanssamme ole rynnännyt kohti rätisevää konekivääritulta ja ulvo- 
via kranaatteja. Olen itse nähnyt vahvojen miesten vapisevan ja 
rohkeiden kalpenevan äänien vaietessa. Mutta olen myöskin nähnyt, 
kuinka monet hiljaiset ryhdistäytyivät ja ryhtyivät äänettöminä 
tekemään velvollisuuttaan. Tämä on saanut minut lujemmin kuin 

koskaan vakuuttuneeksi siitä, että vahvasieluiset eivät pidä suurta 
melua voimastaan ja että hiljaisuudessa suoritetaan monia sankari- 
tekoja, joista mitkään selostukset eivät tiedä kertoa. 


Rintaman kova todellisuus ei suvaitse mitään korupuheita. Tahdon 
pitää kaikkea hirvittävää väistämättömänä välttämättömyytenä ja 
tahdon aina muistaa sen, että olen osaltani suojelemassa kotiseu- 
tuamme, Teitä, sisaruksiani ja kaikkia näiltä kauhuilta. Oletan ja 
toivon, että Tekin olette vahvoja ja samaa mieltä kuin minä. Ajatelkaa 
sitä, että miljoonat vanhemmat jakavat Teidän kohtalonne ja ovat 
jakaneet sen jo ennen Teitä. Se on kaikille kotona oleville yhtä 
vaikeaa; tiedän, että se on Teille vaikeampaa kuin minulle. Minä olen 
sotilaitteni parissa, meitä on monta ja meitä ajaa eteenpäin joku 
salaperäinen voima, joka saa meidät unohtamaan kaikki. 


Nyt on sota ja sen vuoksi on kaikkien henkilökohtaisten haluien 
ja toiveiden täällä väistyttävä; sillä nyt tapahtuu ratkaisu, johon 
verrattuna kenenkään yksityisen elämällä ei ole mitään merkitystä. 
Älkää koskaan unohtako tätä. Jos minulle tapahtuisi jotain, niin 
pysykää lujina ja ajatelkaa lastenlapsianne ja sitä turvattua tule- 
vaisuutta, jota me olemme heille rakentamassa. 


Minun maailmani ei ole enää kauniiden sanojen ja värien maailma. 
Ehkäpä on talvi, joka niin usein tuskallisella tavalla sokaisi silmäni, 
tehnyt minut sokeaksi. Me olemme etelän lapsia ja etelä on meidän 
ikuisen kaihomme maa. Lumen yksitoikkoisuus tekee meidät ras- 
kasmielisiksi ja hiljaisiksi, se tekee meistä tunnelmien ihmisiä, 
ihmisiä, jotka ovat riippuvaisia kaikkein, pienimmistäkin yksityis- 
seikoista. Tämä merkitsee voimiemme tuhlaamista, puskemme tyhjään 
emmekä löydä oikeata vastakaikua. Mutta miksi kiusaisin itseäni 
tänään ajattelemalla menneisyyttä? Minä elän kokonaan nykyisyy- 
delle. Tämä päivä on ollut aivan erilainen kuin aikaisemmat päivät. 
Tänään aurinko tuli esille, maa saattaa jälleen hengittää, rinta 
laajenee ja hurmaantuneena kuuntelen ensimmäisten lintujen aras- 
televaa visertelyä. Hiljainen onnentunne valtaa minut kokonaan. Nyt 
on kevät — uusi, nuori elämä herää — ja kuolema kulkee hymyillen 
yli maan: Sen, jota jumalat rakastavat, antavat he kuolla nuorena, 
sen he antavat vaipua tuoreeseen vehreyteen ja peittävät: hänet 
kukilla, joiden terälehdillä auringon ensimmäiset säteet leikittelevät. 

Minkälaisia vastakohtia sota tuokaan mukanaan! Se herättää 
voimat kiihoittaa ne toimimaan ja kehittää kaikki meidän uinuvat 
mahdollisuutemme — se vaatii kaikki voimat, käyttää ne loppuun 
ja sammuttaa kaikki rohkean sydämen unelmat. Sodassa ei ihmisen 
omalla minällä ole mitään tulevaisuutta, on olemassa vain yksi tahto, 
elämä. Kuolema kulkee yli maan, me elämme suurta aikaa. 


Sodan tanssi käy hetki hetkeltä yhä hurjemmaksi, alussa hitaat 
askeleet muuttuvat jyliseväksi myrskyksi. 

Loppukesä ja syksy, värikäs elämä sammuu vähitellen, värikyl- 
läinen kauneus kuolee kantaessaan hedelmää. Eikö siinä piile yhtä 
suuri kauneus kuin kevään heräävän elämän hennoissa väreissä? 
Olen niin usein toivonut, että pystyisin hallitsemaan värejä, maalaa- 
maan papillisen hartaalla mielellä, sillä silloin maalaisin ylistyslaulun 
luovalle ikuisuudelle. Mutta yksinkertaiselle ihmiselle ei jää mitään 
muuta kuin kiduttava tietoisuus siitä, että hän ei pysty sanoin eikä 
käsiensä avulla ilmaisemaan syvimpiä tunteitaan, elävän, mutta ei 
luovan luontokappaleen jäytävä tuska. Tämä kuluttava tuli saattaa 
kyllä toimia kannustimena, mutta se ei anna siipiä, jolla voisi kohota 
siihen valoon, josta sielulla on aavistus. Luulen, että tämä on 
yleisinhimillinen sairaus, joka ilmenee toisissa voimakkaampana, 
toisissa taas heikompana. Se on se kipinä, jonka Jumala pani ihmisiin 
aikojen alussa. 

Mikä ääretön lupaus piileekään tässä kipinässä! Onko yksityisen 
ihmisen itse ryhdyttävä lietsomaan tätä jumalaista kipinää? En usko. 
Tähän luomistyön ikuiseen ja jatkuvaan uusiintumiseen sisältyy 
myös traagillinen piirre: että kukaan Luojan kaikkivallasta huoli- 
matta, tai ehkä juuri sen vuoksi, ei koskaan pysty kohoamaan itse 
Luojan tasolle — Luojan viisas toimenpide, joka ei miellytä ihmistä, 
joka saa hänet ikävöimään täyttymystä ja herättää hänessä 
prometheusmaisen uhman. Goethe on Prometheusrunossaan ilmaissut 
inhimillisen olennon uhman — ja Faustissa sen talttumisen niissä 
painavissa, elämänviisaissa sanoissa, jotka kuvaavat Faustin vapau- 
tumista. Näissä sanoissa Goethe on ehkä löytänyt sen ratkaisun, 
johon yleensä enemmän tai vähemmän tietoisesti päädytään, kun 
elämän myrsky- ja kiihkokausi on ohi ja elämä alkaa virrata 
rauhallisissa uomissaan. Mutta hänen rinnallaan esiintyy toisaalta 
joku Nietzsche, joka murtumattomassa uhmassaan yrittää päästä 

Luojan viimeisten salaisuuksien perille ja jonka pyrkimys ylöspäin 
syöksee elävän yön pimeyteen. 

= Venäjän yksinäisyys saa minut täten joskus pohtimaan inhimillisen 
sielun ristiriitaisia syvyyksiä, jotka juuri saksalaisessa ihmisessä 
ovat suuremmat kuin missään muualla. Venäläiset, idän ihmiset 
elävät kuten tunteettomat ja levolliset luontokappaleet, jotka vain 
tiedottomasti tuntevat ikuisen kipinän. Venäläisen maailmankatsomus 
ilmenee sanassa ,nitschewo' — ,ei merkitse mitään* — mikä ei 
merkitse mitään? Kaikki on yhdentekevää, ja jos on kysymys omasta 
olemassaolosta, herää venäläisessä vain yleinen elämänvaisto, joka 
alkuperäisimmässä muodossaan rajoittuu pyrkimykseen elää hinnalla 
millä hyvänsä. Kosketus tämän maailman kanssa johtaa välttämättö- 
mästi henkiseen ja sielulliseen käsitteiden selvittelyyn ja lopulta 
taisteluun elämästä ja kuolemasta. 


Nyt on sunnuntaiaamu, mutta täältä puuttuu kaikki se, mikä tekee 
sunnuntaiaamut kotona niin suloisiksi: Kirkonkellojen soitto, pyhä- 
puku, kakku ja keittiöstä tulevat houkuttelevat tuoksut. Kukaan ei 
saata aavistaakaan, kuinka me kaipaamme tätä lepopäivää, eikä 
suinkaan yksinomaan ulkonaisista syistä. Viikot kuluvat ikuisessa 
arkipäiväisessä — yksitoikkoisuudessa. Olisimme niin mielellämme 
kerrankin taas juhlavan ja iloisen tunnelman vallassa olevien 
ihmisten parissa, istuisimme taas niin mielellämme pöydän ääressä 
kun koko perhe on koolla, jolloin sisimmässään saattaa hiljaa iloita 
suloisesta sopusoinnusta. En koskaan ole rakastanut vuolaita sanoja, 
mutta rakastan hiljaista iloa, joka ei kaipaa mitään sanoja. 


On kai jo joulu, ennen kuin Te saatte tämän kirjeen. Me emme 
vielä tiedä, missä *me tulemme viettämään joulun, mutta luultavasti 
Stalinossa, jos kaikki käy hyvin. Siitä tulee toinen sotajoulu, jota 
en voi viettää kotoisen joulukuusen alla. Mutta ajatuksissani tulen 
olemaan Tiedän luonanne, kodikkaassa uuninnurkkauksessa, kun 
kynttilät palavat joulukuusessa. Ajatuksissani tulen muistelemaan 
kaikkia viettämiäni joulujuhlia, aina ensimmäisestä alkaen, jota 
katselin hartaasti ihmettelevin lapsensilmin aina viimeiseen asti, 
jolloin täysikasvuisena katselin lasten iloa. Meidän saksalaista 
joulujuhlaamme ympäröi niin vahva lumous, että sen suuri ja riemu- 
kas ilo vaikuttaa tuhansienkin kilometrien päähän. Varmaankaan ei 
tältä juhlalta tule puuttumaan suuruutta täällä kaukana sotilaidenkaan 

parissa, jotka kaikki kaihoten ajattelevat omaa kotiaan. Mutta täällä 
tulee vallitsemaan surumielinen hiljaisuus, jossa ei lausuta yhtään 
äänekästä sanaa, hiljaisuus miesten sydämissä, jotka ovat täynnä 
ajatuksia vanhemmista, vaimoista ja lapsista, mikä tulee salaa 
houkuttelemaan kyyneleen monen karun sotilaan silmiin. Mutta juhla 
menee ohi, ja vuoden päättyessä meidän on entistä lujemmin 
perustettava uskomme kohtalon suopeuteen. 

Hiljaisen kaipuumme esineenä on Saksa, se on meidän kaukainen 
paratiisimme. Meidät valtaa kammo, kun me otamme käteemme 
kartan ja tutkimme niitä suunnattomia etäisyyksiä, jotka eroittavat 
meidät isänmaastamme. 

Meiltä, jotka elämme keskellä tapauksia, puuttuu yleiskäsitys, 
koska meidät kerran toisensa jälkeen valtaa rajattomuuden pelko. 
Mutta ne, jotka ovat tulleet miekallaan valloittamaan näitä alueita, 
eivät saa ajatella niiden äärettömyyttä. Heidän on uskottava henkiin, 
jotka ovat suuremmat kuin nämä alueet. Mutta tällä kaikella tulee 
kerran olemaan loppu, joka tulee syöksemään äärimmäisimmänkin 
sitkeän bolshevismin kuiluun, josta ei ole enää mitään paluuta. 

Kaikki se kaunis, joka Sinusta nyt näyttää kadotetulta, on minun 
mielessäni kalvennut toisen, karumman kauneuden rinnalla. So- 
dallakin on aivan varmasti omat kauniit puolensa. Sodassa saavutta- 
vat kansojen dynaamiset voimat täydellisyytensä ja yhtyvät ratkai- 
sevaan taisteluun. On suurta saada olla siinä mukana. Silmät eivät 
enää ole kiintyneet tämän maailman pieniin asioihin. Katseet kohoa- 
vat tähtiin ja tunkeutuvat äärettömyyteen. Vain harvoin kääntyvät 
katseet sisäänpäin ja havaitsevat peloittavan syvyyden. Meidän on 
kohdistettava katseemme kauas ja suuriin asioihin, sillä silloin tulee 
voittokin olemaan meidän. 





Itsekkyys on pelkuruutta 
Pelkuri on sellainen henkilö, joka huolehtii omista henkilökohtai- 
sista tarpeistaan silloin kun yhteisön kohtalo on vaarassa. 
Franz Deak 


unkarilainen valtiomies 
1803—1876 

PROF. TRI L. WLADIKIN, SotiA: 


Valtiotaito 


»Politiikka*'-käsitteen klassillinen määrittelmä on se, että se on 
taitoa tai kykyä hallita valtiota. 

Tätä määritelmää käytetään vielä nykyäänkin, vaikka se onkin 
liian ylimalkainen. Nykyaikaiset kirjailijat ovatkin sen tähden alista- 
neet sen monipuolisen muokkauksen alaiseksi. Kaikki poliittiset ajat- 
telijat, kaikki huomattavat valtiotieteilijät ja valtiomiehet ovat an- 
taneet meille politiikasta oman määritelmänsä. joka on ilmaus heidän 
maailmankatsomuksestaan, persoonallisuudestaan > ja — suhteestaan 
ympäröivään maailmaan. Treitschke alkoi ikimuistettavat luentonsa 
tieteellisestä politiikasta seuraavin sanoin: , Politiikka on taidetta. 
Kaikki taide on kuitenkin ennen kaikkea taivaan lahja. 

Suuren valtiomiehen lahjat ovat monipuoliset, hänessä yhtyvät 
monet erilaiset kyvyt, joiden esiintyminen yhdessä ja samassa ihmi- 
sessä on hyvin harvinaista. Valtiollisille uudistajille'on ominaista itse- 
luottamus, joka saa heidät muistuttamaan uusien uskontojen julistajia. 

Toiset suuret valtiomiehet ovat tekojen ihmisiä, heidän suuruutensa. 
= mittapuuna voi tavallisesti käyttää heidän suorittamiaan todellisia 
tekoja. Adolf Hilterin määritelmän mukaan he sen vuoksi ovat ,käy- 
tännön politiikkoja. 

Kuitenkin edellyttävät kaikki taidot määrättyä määrää objektii- 
visia tietoja ja tekniikkaa, jotka jokaisen valtiomiehen on opittava. 
Inspiroiduimmankaan taiteen aikaansaannokset eivät ole pelkästään 
nerokkaan mieleniohteen hedelmiä, vaan samalla tulos saavutetuista 
tiedoista tai elämänkokemuksesta — useinmmissa tapauksissa molem- 
mista. Täten tulemme siihen yleisesti tunnustettuun lopputulokseen, 
että politiikka on tiedettä ja taidetta. Entinen opettajani, Robert Piloty, 
on ehkä parhaiten päässyt perille tämän synteesin luonteesta. Hän 
sanoo, että politiikka valtiotaitona merkitsee sitä, että johtavat per- 
soonallisuudet teoillaan pyrkivät edistämään yhteistä hyvää. Piloty 
sanoo edelleen, että tämä taito johtaa kansaa tyydyttämällä sen yhteiset 
edut on ominainen vain harvoille ja valituille. Kuitenkaan hekään 
eivät voi oppia politiikan taitoa ilman harjoitusta ja kokemuksia, 

mutta siitä huolimatta pitää yhä paikkansa lause, että , mitään tai- 
detta ei koskaan voida oppia*. Mutta poliitikonkin on tutkittava ja 
ymmärettävä elämää, juuri hänen on muodostettava itselleen selvä 
käsitys poliittisen taitonsa kohteesta objektiivisesti syventymällä 
elämän olemukseen ja vaatimuksiin. Toisin sanoen, politiikan perus- 
teista ja päämääristä muodostuu täten tieteellisen tutkimuksen esine. 
Piloty antaa Nietzschen hengessä politiikalle myöskin idealistisen 
tehtävän. Hän sanoo, että politiikka edellyttää , johtavan ihmisen 
tahdolta ja hengeltä sitä, että hän on valmis käymään sitkeätä tais- 
telua ihmisten, luonnon ja vieläpä kohtalonkin kanssa, sillä hänen 
korkeana tehtävänään on kohottaa ihmiset lajissaan korkeammalle 
asteelle ja muovailla heidän perittyä luonnettaan. 


Tämän politiikan määritelmän erikoisuus ilmenee selvempänä, jos 
sitä verrataan jonkun liberalistin, esim Georg Jellinekin politiikasta 
antamaan määritelmään, joka kuuluu: ,Käytännössä oleva tai käy- 
tännöllinen valtiotiede on politiikkaa.*' 

Politiikan olemuksen määrittelemisessä on meillä apua myös ruh- 
tinas Bismarckin mielipiteestä. Bismarck sanoi vanhuudessaan, kun 
pitkäaikaiset kokemukset olivat kypsyttäneet hänen neroutensa, että 
politiikka ei ollut tiedettä vaan taidetta, jota voi oppia ainoastaan 
sikäli kuin maalausaidetta ja kuvanveistoa. Teoksessaan ,,Gedanken 
und Erinnerungen' (Ajatuksia ja muistoja) Bismarck kirioittaa: 
» Politiikan tehtävänä on päästä edeltäkäsin mahdollisimman tarkasti 
selville siitä, mitä muut ihmiset määrättyjen olosuhteiden vallitessa 
tulevat tekemään. Kyky tällaiseen selvänäköisyyteen on harvoin 
niin suuressa määrin synnynnäinen, että ei tarvittaisi määrättyä 
määrää käytännöllistä kokemusta ja ihmistuntemusta, jotta sitä voi- 
taisi menestyksellä käyttää hyväksi; en voi olla huolestumatta, kun 
ajattelen, kuinka suuressa määrässä johtavat piirimme ovat kadot- 
taneet tämän kyvyn.* 

Rautaisen kanslerin ,huolestuminen' osoittautui olevan nerokasta 
kaukonäköisyyttä, sillä hallitusmuoto, joka v. 1890 asetti Bismarckin 
tilalle keskinkertaisia hovimiehiä, johti monien erehdysten jälkeen 
v. 1918 katastroofiin. 

On luonnollista, että kansallissosialismi yhteisenä oppina kansasta 
ja valtiosta ja ennen kaikkea uutena maailmankatsomuksena antoi 
oman leimansa politiikka-käsitteelle. Eräs sellainen määritelmä on 

berliiniläisen prof. Carl Schmittin ystävä-vihollinen-teoria, joka 
aikoinaan herätti melkoista huomiota, joskin hälinä pian taas tyyntyi. 
Hän on sitä mieltä, että politiikalla ei ole mitään määrättyä alaa, 
vaan että sitä esiintyy kaikkialla, missä ilmenee vihamielisyyttä 
kahden ryhmän välillä, missä ystävä ja vihollinen seisovat vastakkain, 
sillä silloin kohtaavat vastakkaiset aatteet ja edut toisensa, silloin 
syntyy väittelyä, arvojen vertailua ja taistelua — ja juuri se muo- 
dostaa politiikan olemuksen. Ratkaisevana piirteenä on kuitenkin se, 
että erimielisyyksillä on julkinen luonne, että riita ei ole yksityistä 
laatua, vaan että vastustajien on seisottava julkisella pohjalla. He 
eivät siis saa olla henkilökohtaisia vihamiehiä (inimici), vaan toistensa 
julkisia vastustajia (hostes). Prof. Schmittin käsitteestä antama 
määritelmä on terävä ja sangen omalaatuinen, mutta yksipuolinen; 
sillä poliittista toimintaa, varsinkin rakentavaa, voi esiintyä vaikka 
yleinen mielipide onkin yksimielinen ja kansa yhtenäinen. 


Professori Otto Koellreuterin määritelmä on monipuolisempi. 
Hän sanoo, että politiikka on kansallis-valtiollista henkilökohtais- 
yksilöllisen vastakohtana. Yksinäinen ja neutraali ihminen on epä- 
poliittinen, hän elää omien henkilökohtaisten, henkisten ja ainellisten 
etujensa piirissä ja ottaa yhteiset seikat huomioon vain silloin kun 
ne sivuavat hänen omia etujaan — näin on laita esim. poliittis-talou- 
dellisessa liberalismissa, joka muodostaa kansallissosialismin jyrkän 
vastakohdan. Kansallissosialismin mukaan tulee ihmisestä ,homo 
politicus'', kun hän tulee tietoiseksi siitä, että hän kuuluu kan- 
sayhteyteen. 

Adolf Hitler, kansallissosialismin perustaja, joka kirjoituksissaan, 
puheissaan ja teoissaan on tuonut esille kaikki perusaateensa, joista 
myöhemmin on tehty tieteellinen järjestelmä, määritteli tammi- 
kuun 27. päivänä 1933, vallankaappauksensa aattoiltana pitämässään 
puheessa politiikan käsitteen Hän sanoi: , Politiikka on, eikä voi olla 
mitään muuta, kuin kansan elinetujen huomioonottamista ja sen elä- 
mäntaistelun käytännöllistä saattamista — onnelliseen päätökseen 
kaikkien käytettävissä olevien keinojen avulla.'* Adolf Hitlerin val- 
tionhallinnassa on tämä teoreettisesti määritelty politiikan käsite 
loistavasti toteutettu käytännössä. Tälle kansallissosialistiselle mää- 
ritelmälle tullaan vielä antamaan tieteellinen perustelu, jotta uuden 
valtio-opin järjestelmässä ei esiintyisi mitään aukkoja. 

Uskomme voivamme antaa seuraavan yhtenäisen määritelmän 
politiikan käsitteestä: Politiikka on taitoa ja kykyä päästä perille 
valtion ja kansan omaamista voimista ja organisoida ne valtio-kansa- 
ideologian mukaisesti historiallisen hetken vaatimusten toteuttamista 
vastaavalla tavalla." 


Kansa omaa henkisiä ja aineellisia voimia, koska kansa muo- 
dostaa kulttuurihistoriallisen ja poliittissosiaalisen yhteyden, ja valtio 
omaa niitä, koska siinä yhtyvät hallintojärjestelman kaikki eri langat. 
Nämä voimat tekevät todellisen toiminnan mahdolliseksi, s. o. ne 
ovat välikappale, jota poliitikko voi käyttää hyväkseen. Olemassao- 
levien voimien organisoiminen merkitsee sitä, että ne saatetaan toi- 
mintakykyisiksi. Järjestämättöminä ne merkitsevät vain poliittista 
mahdollisuutta, ne ovat energiaa, joka tarvitsee järjestettyä johtoa. 


Vain järjestelmällistä toimintaa voidaan nimittää poliittiseksi — 
kaikki muu kuuluu poliittis-historiallisten tosiasioiden piiriin. Jos 
minun sallitaan esittää eräs orgaaninen vertaus, tahtoisin verrata jär- 
jestämättömiä kansanvoimia vahvaan tuuleen tai huriaan virtaan, 
joiden kummankin valtavia käyttövoimia vain sopivien laitteiden 
avulla voidaan käyttää hyväksi, mutta jotka muussa tapauksessa 
ovat hyödyttömiä ja toisinaan voivat aiheuttaa jopa vahinkoakin. 


Kansa on tietoinen välttämättömistä tarpeistaan. Luonteeltaan 
nämä tarpeet ovat aina todellisia, koska ne voidaan asettaa yhtey- 
teen nykyajan tai tulevaisuuden kanssa. Poliittisen tiedon ja taidon 
ydin on kyky täyttää nykyhetken pakottavat tarpeet, olla asettamatta 
esteitä tulevien tarpeiden tielle sekä taito arvioida tulevaisuuden 
vaatimukset. 


Kansan ja valtion tulevien tarpeiden tyydyttäminen voi tapahtua 
ainoastaan järjestelmällisesti poliittisen filosofian puitteissa, joka 
aina on määrätyn maailmankatsomuksen ilmaus. Tämän uudistavan 
ja valtiota ohjaavan toiminnan johtavaa periaatetta nimitämme val- 
tioideologiaksi. Se on yhteiskäsite, joka sulkee piiriinsä ei ainoastaan 
valtion valtio-oikeudellisen, vaan myöskin taloudellisen, yhteiskun- 
nallisen ja koko sivistyksellisen rakenteen. Aatteenmukaista johtoa 
voidaan käyttää pakottavien jokapäiväisten tarpeidenkin tyydyttä- 
misessä, mutta se ilmenee vahvimpana kun kysymyksessä on 
läheinen tai kaukaisempi tulevaisuus. 

VALTIOSIHTEERI, TRI WILHELM STUCKART, 
BERLIINI: 


Ajatuksia Euroopan yhteyden 
käytännöllisestä toteuttamisesta 


Uusien käsitysten syntyessä voittaa rotuun perustuvan elämänjär- 
jestyksenkin periaate yhä enemmän alaa. Sen mukaan jokainen rotu 
voi säilyä vain alkuperäisessä elintilassaan noiautumalla varsinaisen 
asuma-alueensa luonnollisiin voimiin. Valkoisen rodun alkuperäinen 
asuma-alue on Eurooppa. Kaikkien Euroopan kohtalo- ja elin- 
yhteyteen sidottujen kansojen on osallistuttava mannermaamme 
poliittiseen, oikeudelliseen, sivistykselliseen ja taloudelliseen uudel- 
leenjäriestelyyn. = Kansallissosialistinen valtakunta ja fascistinen 
Italia ovat näyttäneet tietä tulevalle kehitykselle, koska niille 
luonnostaan kuuluu johtava asema tämän elintilan keskuksessa. 

Jokainen arvokas kansakunta tulee tämän uuden järjestyksen 
puitteissa voimaan toteuttaa ehdottoman oikeutensa elintilaan. Siten 
tulee myös jokaisen tällaisen kansakunnan kansallis-rodullinen riip- 
pumattomuus taatuksi. Vieraiden kansallisuuksien kunnioittaminen 
ja oman kansan olemuksen kehittäminen ovat kansojen elämään 
astuvan uuden ja oikeudenmukaisen järjestyksen peruspiirteet. Tässä 
uudessa elämäniärjestyksessä tulee jokaisen k. o. valtion itsenäisyys 
riippumaan Euroopan kansojen liiton tämän jäsenkansan suorituksista 
ja luonnollisesta merkityksestä, sen valtiollisesta voimasta ja alueelli- 
sesta asemasta. Näissä puitteissa tulee jokainen kansakunta itse 
määräämään — kansallisen elämänsä laadun ja ilmenemismuodot 
saamalla vapaasti kehittää kansallisia voimiaan; jokainen kansa 
saa itse määrätä oman järjestyksensä ja valtiomuotonsa, organisoida 
omat työ- ja taloussuorituksensa, vaalia ja kehittää omia kult- 
tuuriarvojaan. Euroopan nykyinen kokonaiskehitys vaatii tämän 
uuden, — suuralueellisen = poliittisen ja taloudellisen järjestyksen 
käytäntöönottamista mannermaallamme. 

Uuden järjestyksen olennaiset piirteet, suorituskyky, vastuuntunto 
ja oikeudenmukainen elämänjärjestys ovat samalla tunnusomaisia 

sille. olennaiselle erolle, joka ilmenee tämän uuden järjestyksen ja 
läntisten demokratioiden imperialismin välillä. Vanha imperialismi, 
joka tosin myöskin pyrki jakamaan ja järjestämään maailman 
suuralueisiin, perustui vastoi tätä uutta, oikeudenmukaisuuden 
pohjalle suunniteltua järjestystä yksinomaan valtaan ja pelkkiin 
hyötynäkökohtiin, jotka kätkettiin ,kaikki kansakunnat ovat tasa- 
arvoisia* — lauseparren taakse. Tämä vanha maailmaniäriestys on 
nyt luhistunut ja sen sijalle tulee kansojen elämässä astumaan uusi, 
oikeudenmukainen järjestys. 


Mannermaaoikeus ja valtiosääntöoikeus 


Kaikissa uuteen järjestelyyn osallistuvissa maissa tullaan kiin- 
nittämään erikoisen paljon huomiota uuden eurooppalaisen oikeusjär- 
jestyksen laatimiseen. Meitä ei tule yhdistämään mikään vanhen- 
tunut ja epäselvä kansainvälinen oikeus, vaan meidän on ennen 
kaikkea pyrittävä takaamaan elinalueen järjestys uudella, kansoien 
luonnollisia elämänvaatimuksia. vastaavalla ,,mannermaaoikeudella*, 
ei kuitenkaan siinä mielessä, että valtioiden sisäinen oikeus kansain- 
välistettäisiin, vaan siinä mielessä, että eri kansojen kansalliset 
lainsäädännöt saatetaan sopusointuun keskenään. Välttämättömien 
valmistustöiden suorittaminen ja johtavien periaatteiden kehittäminen 
tulee kaikilla oikeuden aloilla olemaan ennen kaikkea kaikkien 
valtioiden vastuunalaisten lainsäätäjien tehtävänä. Elinkeinollisen 
yhteenliittymisen, jota valmistelemaan on ryhtynyt joukko asian- 
tuntijoita eri maista, on myöskin palveltava tämän yhteisen tehtävän 
edistämistä ja johdettava suhteiden solmimiseen muiden elinalueiden 
vastaaviin pyrkimyksiin. 


Vieraiden kansakuntien elävien voimien kunnioittaminen ja näiden 
historiallisissa teoissa ilmenneen kansallisen omalaatuisuuden tun- 
nustaminen tulevat näyttelemään tärkeätä osaa uudessa yhteis- 
kuntajäriestyksessä, joka tullaan rakentamaan yhteisiin suorituksiin 
kutsuttujen kansakuntien vapaan yhteistyön pohjalle. Yhtä selvästi ja 
tarkkaan me myöskin olemme ilmaisseet mielipiteemme ,valtiomuo- 
dosta*: se on se jokaisen kansan historiaan ja kansalliseen oma- 
laatuisuuteen perustuva valtiollisen järjestyksen muoto, joka tekee 
kansalle" mahdolliseksi luonnettaan vastaavalla tavalla kehittää 

voimiaan ja mahdollisuuksiaan, edistää kansallista kasvuaan ja 
hoitaa ja lisätä kulttuuriaan ja joka samalla takaa kansalle sen. 
kansallisen elintilan. Tästä johtuu, että sellaisen valtiollisen jär- 
jestyksen, joka on osoittautunut jonkun kansan henkis-sielullisen 
asenteen oikeaksi ilmaisumuodoksi ja sen maailmankatsomuksellisen 
ja poliittisen aseman mukaiseksi, ei tarvitse suinkaan olla sopusoin- 
nussa muiden kansakuntien vaatimusten kanssa. Valtio-oikeudellinen 
järjestysmuoto, valtiojärjestys, joka on kansan ulkonainen ilmene- 
mismuoto, on sovitettava kansan mukaiseksi kuten vaatteet ihmisen 
mukaiseksi ja se on saatava myöskin kaikin puolin vistuvaksi* 
kuten vaatteet. 


Sitä vastoin menneisyydessä vallitsevaksi katsottava käsitys 
piti yhtä ainutta valtiosääntäoikeuden lajia esimerkillisenä, jota 
kaikkien kansojen oli noudatettava. Tämä valtiomuoto oli parlamen- 
taarinen demokratia, joka tahtoi, että se olisi asetettu maapallon 
kaikkien —valtiojäriestysten pohjaksi. Tämän käsityksen mukaan 
katsottiin maalla olevan hyväksyttävän valtiomuodon vain siinä 
tapauksessa, että maalla oli perustuslaki, joka jakoi valtiovallan 
lakiasäätäviin, toimeenpaneviin ja oikeudellisiin jaostoihin ja joka 
siten teki niiden keskinäisen silmälläpidon ja jarruttamisen mahdol- 
liseksi, samalla kun se painosti valtion yksityisten jäsenten oikeutta 
toimia vapaasti vaikkapa vastoin valtion etuja. Tämä demokraattis- 
parlamentaristinen valtiomuotokaava ei menneisyydessäkään koskaan 
päässyt lainsäädännön alalla maailmassa täysin hallitsevaksi — 
esimerkkinä mainitsen vain Japanin ainutlaatuisen keisarikunnan, 
joka koskaan ei ole taipunut länsimaisten demokraattisten sääntöien 
alaiseksi. Vielä vähemmän saattaa tämä valtiomuoto nyt saavuttaa 
yleisesti tunnustetun esikuvan aseman, sillä demokraattinen jär- 
jestelmä on kaikkialla jo luhistumassa. Jos nykyhetken valtiomuoto- 
käsitystä yhä edelleenkin koetettaisiin soveltaa liberaalis-demokraat- 
tisten perustuslakien mukaiseksi, tehtäisiin todellisuudelle vääryyttä. 
Niin, voidaanpa sanoa, että länsieurooppalaisia esikuvia orjallisesti 
jäljittelevä liberaalis-parlamentaarinen valtiomuoto antaa 20. vuosi- 
sadalla kansalle taantumuksellisen eikä suinkaan edistyksellisen 
leiman, koska parlamentaaris-demokraattinen järjestelmä on histo- 
riallisten tosiasioiden perusteella osoittautunut kelpaamattomaksi. 
Kuten jo totesimme, on jonkun kansan ja maan valtiomuodon meidän 

käsityksemme mukaan oltava kansan omien elinvoimien ja elämän- 
välttämättömyyksien ilmaisu. Oikeaa valtiomuotoa ei siis koskaan 
voida löytää sillä liian yksinkertaisella tavalla, että omaksutaan io 
valmis perustuslaki jostain muualta, vaan siihen päästään vain 
suorittamalla Kussakin maassa vaikea omien poliittisten voimien 
yhteenliittäminen, aktivisointi ja muovailu. 


Kansallisen maailmankatsomuksen keskipisteenä ei tätä silmällä- 
pitäen saa olla itse valtio eikä joku määrätty valtiollisen järjes- 
tyksen muoto, vaan keskipisteeksi on asetettava kansa ja sen elä- 
mäntoiminnat. 

Loppuien lopuksi täytyy siis kaikkien kansojen ja maiden perus- 
tuslakien ja valtio-oikeudellisten järjestysmuotoien erota toisistaan 
samassa määrässä, kuin mitä niiden ratkaisevat rodulliset peruspiir- 
teet, kulttuuriperinteet ja -suoritukset sekä historiallisesta asemasta 
johtuvat poliittiset tehtävät eroavat toisistaan. Senvuoksi saattavat 
sukulaiskansat, jotka maailmankatsomuksellisessa ja poliittisessa 
tuvan yhtäläisyyden ja jotka ammentavat nykyhetken luovat voi- 
mansa samoista, menneisyydeltä saamistaan kulttuuriperinteistä, 
siksi saattavat nämä kansat myöskin kehittää yhtäläisen ja enemmän 
tai vähemmän yhtäpitävän valtiomuodon, joka kuitenkin täydellisesti 
vastaa kunkin kansan kansallista omalaatuisuutta ja kansallisen itse- 
näisiä piirteitä. Vain kansallisuuden kunnioittaminen saattaa johtaa 
todelliseen maailmanrauhaan ja vain se saattaa taata kansoille niiden 
välttämättömät elämänedellytykset, jotka ovat ainoa tae niiden 
voimistumisesta ja niiden kulttuuriarvojen säilymisestä. 


Euroopassa ja Euroopan ulkopuolella taistelevat tänään monien 
maiden parhaat ainekset kansojensa uusien valtiomuotojen puolesta. 
Kansallisen asennoitumisemme pohjalla me olemme täysin tietoisia 
siitä, että näitä kansoja ei voida pakoittaa omaksumaan mitään 
koko maailmassa yleispätevää sääntöä, niinkuin demokratia ja 
Ranskan vallankumous kerran yrittivät. Sen sijaan olisimme iloisia, 
jos kansainvälisten oikeussuhteiden avulla voitaisiin päästä hedel- 
mälliseen ajatustenvaihtoon, joka antaisi herätteitä oman kansallisen 
valtiomuodon hoitamista ja kehittämistä varten. 

Eräs tieteellisen yhteistyön kiinnostavimmista tehtävistä tulee 
olemaan eri valtio-oikeudellisten järjestelmien erikoispiirteiden tutki-- 

minen, selvän ja elävän kuvan antaminen eri kansojen valtiomuodon 
perusteita ja valtiollisista ; voimista ja arvokkaiden herätteiden 
saaminen näiden valtiomuotojen vertailevan tutkimuksen avulla. 


Valtion hallinta 


Hallinnollisella alalla on tarkoituksenmukaista, välttämätöntä ja 
mahdollista ryhtyä hyvin perusteelliseen yhteistyöhön. 

Tänä historiallisena aikana, jolloin yhä lukuisammat Euroopan 
kansat tunnustavat mannermaamme poliittisten, taloudellisten ja 
yhteiskunnallisten kysymysten — uudelleenjärjestelyn — välttämättö- 
myyden ja pitävät tästä johtuvia tehtäviä kaikille kansoille yhteisinä, 
> saavat kansainväliset hallinnolliset suhteet kokonaan uuden mer- 
kityksen. Tähän asti ulkopolitiikka aina piti silmällä vain yksityisen 
valtion etuja, mutta nyt on sen sijalle asetettava ulkopolitiikka, joka 
on tietoinen mannermaamme kaikkien valtioiden yhteisestä eurooppa- 
laisesta vastuusta. Myöskin hallinnollisen toiminnan alalla täydytään 
kehittää muotoja ja menetelmiä, jotka tekevät sellaisiin hallinnollisiin 
tehtäviin ryhtymisen mahdolliseksi, joiden ratkaisuun voidaan päästä 
vain kaikkien valtioiden yhteistyön avulla. Tullaan yhä selvemmin 
havaitsemaan, että on välttämätöntä pyrkiä ratkaisemaan saman- 
laatuiset hallinnolliset tehtävät yhteistyön ja eri maiden valtiol- 
lisessa hallinnassa käytettävien samanlaatuisten menetelmien kKehit- 
tämisen avulla. Tämä on helposti mahdollista, koska puhtaasti 
hallinnollisella alalla on ilmennyt, että virastotyön ja virastoelimien 
organisointi sekä yleensä kaikki ne menetelmät, joiden avulla eri 
maiden valtiolliset virastot ratkaisevat ne käytännöllisen elämän 
kysymykset, jotka päivittäin esiintyvät niiden työssä, saatetaan 
erinomaisen menestyksellisesti sovelluttaa muiden valtioiden ja 
maiden oloihin; ainakin ne saattavat olla hyvin herätteitäantavia, 
sillä useat hallinnolliset kysymykset ovat eri maissa hyvin 
samanlaisia. 





Juuri näiden yhtäläisyyksien perusteella on myös toivottavaa, että 
jo monilla aloilla käynnissä oleva kansainvälinen yhteistyö saadaan 
kohotetuksi uudelle, persoonallisemmalle tasolle, mikä teksi sen 
olennaisella tavalla entistä kiinteämmäksi. Kun saavutetut työtulokset 
laajan kokemusten vaihdon avulla on asetettu hyödyttämään myös 
muita tulee selvästi käymään ilmi, että varsinkin saman elintilan 

eri maiden samanlaatuiset kysymykset vaativat samanlaista ratkai- 
sua ja että niiden ratkaiseminen samanlaatuisten menetelmien avulla 
on myös mahdollista. Avaamalla silmämme näkemään ne erilaisuudet, 
joita luonnollisesti esiintyy varsinkin muiden elintilojen alueella, me 
voimme toisaalta oppia paremmin arvostelemaan erilaisten olosuh- 
teiden ja edellytysten vaikutusta samoien = peruskysymysten 
ratkaisuun. 

Tämä väite voidaan helposti osoittaa oikeaksi mitä erilaisemmilla 
aloilla. Luokaamme ensin silmäys kunnallishallinnon monihaaraiseen 
työhön. Ne tehtävät, jotka kylän tai kaupungin kunnallisen elämän 
järjestely aiheuttaa ovat kaikissa maissa samankaltaiset tai samat. 
Ensimmäisenä tehtävänä on säännöllisesti kunnan alueella asuvan 
väestön yhteisten välttämättömien tarpeiden tyydyttäminen; katuja 
ja teitä on rakennettava ja pidettävä kunnossa ja yhä kasvava 
motorisoituminen tulee kaikkialla asettamaan vastaavia vaatimuksia 
liikenneverkostolle.. On pidettävä huolta valosta ja vedestä, likaveden 
ja roskien poistoimittamisesta, kouluhallituksen käytettäväksi on 
asetettava vaadittavat asialliset laitokset ja on pidettävä huolta 
sopivien ja riittävien opettajavoimien hankkimisesta, kouluille. 
Myöskin sairaiden tai työkyvyttömien kansalaisten huoltaminen 
hyväntekeväisyys- tai huoltolaitosten avulla, kasvavasta teollistu- 
misesta — johtuvat rakennustoimenpiteet, väestön sivistyksellisten 
tarpeiden tyydyttäminen sekä kaupungin ja maaseudun energiahuol- 
lon taloudellinen järjestely ovat kysymyksiä, joita sellaisinaan 
esiintyy kaikissa valtioissa. Tosin näiden kysymysten ratkaisutavat 
usein eroavat toisistaan, mikä johtuu siitä periaatteellisesta ja usein 
myös maailmankatsomuksellisesta tavasta, jolla eri hallintovirastot 
ryhtyvät näitä tehtäviä ratkaisemaan tai siitä asemasta, joka näille 
tehtäville annetaan viraston kokonaistyön puitteissa. Eri maissa 
saatetaan olla hyvin eri mieltä siitä, onko rakennettava ja myötei- 
sessä tapauksessa kuinka laaja vesiiohtoverkosto on rakennettava. 
Mutta kun rakentam'seen kerran on ryhdytty, on kaikkialla suurin 
piirtein seurattava samoja terveydellisiä lakeja ja käytettävä uusim- 
pia kokemuksia vastaavia teknillisiä menetelmiä. 


Näitä kunnallishallinnon, energiahuollon jne. aloilta otettuja esi- 
merkkejä voi mielin määrin lisätä viittaamalla mitä erilaisimpiin 
yleisen ja yksityiskohtaisen valtionhallinnon aloihin ja varsinkiin 

teknillisiin hallinnon haaroihin. Terveydenhoidon alalla ovat kulku- 
tautien vastustaminen, ennakolta ehkäisevä terveyshuolto, järki- 
peräisten ravitsemusmenetelmien edistäminen ja terveydenhoidon 
nykyaikaisten vaatimusten täyttäminen kysymyksiä, jotka pohial- 
taan ovat kaikkialla samat. Niistä aiheutuvien tehtävien käytän- 
nöllisessä ratkaisussa ilmenevät erilaisuudet eivät perustu niinkään 
paljon kansojen kansalliseen omalaatuisuuteen kuin siihen, että 
näitä kysymyksiä ei kaikkialla ole vielä ryhdytty pohtimaan saman- 
laisella voimaperäisyydellä tai siitä, että esim kulkutautien vastusta- 
misen alalla tutkimuksessa ja käytännöllisessa työssä saavutetut 
paikalliset kokemukset ovat hyvin erilaisia. Erikoisen hyvän esi- 
merkin eri kansojen välisen hallinnollisen yhteistyön välttämät- 
tömyydestä tarjoaa tuhoeläinten vastustaminen; palautan tässä 
mieliin vain laajat, yli monien maiden rajojen ulottuvat peruna- 
kuoraisen tuhoamista tarkoittavat toimenpiteet, jotka suoritettiin 
yhteisesti, koska perunakuoriainen vaarantaa kaikkien maiden elin- 
tarvetilannetta. 


On ilman muuta selvää, että jonkun maan teknillisen hallinnon 
saavutukset saattavat mitä arvokkaimmalla tavalla edistää samanta- 
paisen työn suorittamista muissa maissa. Niinpä voitanee ilman 
muuta pitää Saksan tie- ja autotierakennuksessa = käytettyjä 
työmenetelmiä ja mitä erilaisimpien rakennusaineiden käyttökel- 
poisuudesta tällä alalla täällä saavutettuja kokemuksia uraanurtavina 
ja suuntaa-antavina kaikille niille valtioille, joiden teknillinen hallinto 
etsii ratkaisua samantapaisille tehtäville. 


Maailmantalouden kehitys ja pakko asettaa oma talouselämä 
määrätyissä olosuhteissa yhä suuremmassa määrin palvelemaan 
kansallisen riippumattomuuden varmistamista, ovat jo nyt monissa 
valtioissa asettaneet valtion talouselämän johdon ja valvonnan 
ratkaistavaksi aivan samanlaisia kysymyksiä ja johtaneet vilk- 
kaaseen mitä erilaisimpien järjestelymuotojen käyttämisessä saavutet- 
tujen kokemusten vaihtoon. Yhteistyö on erittäin tärkeää ja antoisaa 
juuri tällä valtiollisen hallinnon alalla. Sillä Euroopan alueiden 
läheisestä yhteenkuuluvaisuudesta johtuu, että brittiläisen saarron 
uhkaamien eurooppalaisten valtioiden on jo sodan aikana otettava 
käytäntöön yhtenäisille periaatteille rakentuva valtiollinen talous- 
johto, 

Kun tarkoituksenmukaisen suunnittelun avulla olemme saaneet 
luoduksi kaikille siihen osallistuville kansakunnille edullisen , suura- 
luetalouden*, niin silloin olemme järkiperäisellä tavalla seuranneet 
suuria perinteitä. Sillä Hansa ja yläsaksalaiset ja yläitalialaiset 
kauppahuoneet muodostivat jo vuosisatoja sitten talous-, työ- ja 
kulttuuripiirin, joka ulottui Mustaltamereltä Tonavan, Mainin, Reinin 
ja Flanderin yli aina Pohjanmerelle ja Itämerelle saakka, ja niiden 
johdolla kehitettiin ensi kertaa siunauksellinen eurooppalainen suur- 
talous, joka oli vapaa kapitalistisista siteistä ja imperialistisista 
päämääristä. ; 

Myöskin se tapa, jolla kukin valtio ratkaisee työttömyydestä ja 
työnliankinnan ja korkeimpiin suorituksiin johtavan työniaon uusista 
tehtävistä johtuvat kysymykset, eli siis se tapa, jolla se käyttää 
hyväkseen vaikutusvaltaansa talouselämän suunnitelmallisen työvoi- 
mankäytön organisoimisessa, tulee herättämään mitä vilkkainta 
mielenkiintoa muiden maiden samanlaisten tehtävien parissa työsken- 
televien hallintoelimien keskuudessa. Euroopassa yhteisesti suoritet- 
tavan työn alalta painostettakoon tässä vain niitä kysymyksiä, jotka 
johtuvat eri valtioiden keskenään suorittamasta, käytettävissä olevien 
työvoimien vaihdosta. 


Mutta myöskin periaatteellisissa kysymyksissä, joiden ratkaisu 
varmaankin enemmän kuin mikään muu riippuu juuri kansallisesta 
omalaatuisuudesta ja maailmankatsomuksellisessa asennoitumisessa 
ilmenevistä eroavaisuuksista, on löydettävissä lukuisia yhteisiä näkö- 
kohtia, joiden avulla ainakin osittain voidaan kehittää yhtenäisiä 
hallintomenetelmiä. = Ajattelen tässä yhteydessä esim. valtiollisen 
hallinnon ja itsehallinnon välistä suhdetta, s. o. kaikkia niitä 
kysymyksiä, jotka aiheutuvat itsehallinnollisten elimien muodosta- 
misesta mitä erilaisimmilla hallinnon asteilla ja varsinkin niitä, jotka 
koskevat työnjakoa valtiollisen hallinnon ja itsehallinnon virastojen 
välillä. Eri kansakuntien keskuudessa lienee juuri sisäinen suhtau- 
tuminen itsehallinnon aiatukseen vielä hyvin erilainen, mihin suuresti 
vaikuttaa myöskin niiden historiallisesti erilainen kehitys; Mutta 
itse kysymys esiintyy kaikkialla samassa muodossa ja se voidaan 
ehkä sittenkin johtaa muutamista harvoista olennaisista perusaja- 
tuksista, jotka vaativat yhtenäistä pohtimista. Niinpä on tuskin 
olemassa. yhtäkään valtiota, jossa hallinnon yhtenäisyyden säilyt- 

tämisen ja lujittamisen kysymys ei olisi ensiarvoisen tärkeä, kun 
otetaan huomioon lakkaamatta lisääntyvät hallinnolliset tehtävät. 
Lopuksi on eräällä hallinnollisen työn päähaaralla, nimittäin 
poliisilaitoksella kaikkine eri osastoineen, epäilemättä kaikissa 
maissa erikoisen paljon yhteisiä piirteitä. Myöskin niissä mene- 
telmissä, joita se käyttää yleisen järjestyksen ylläpitämisessä ja 
yhteiskunnan suojelemisessa rikollisia ja muita yhteiskunnalle vaaral- 
lisia aineksia vastaan, on kaikkialla niin paljon yhteistä, että tähän 
mennessä on juuri tällä alalla jo suoritettu vilkasta yhteistyötä ja 
kokemustenvaihtoa eri maiden poliisihallintoien välillä. 








Ylioppilaiden veriuhrit 


Ylioppilaat ovat aina tarttuneet aseisiin silloin, kun isänmaa on 
kutsunut heitä puolustamaan vapautta ja Italian kansan pyhiä 
oikeuksia maailman edessä. Niin oli aikaisemmin historiassa, niin 
on nyt, ja niin tulee aina olemaan. 

Mussolinin vallankumouksen henki on yhdistänyt itseensä vuoden 
1848 hehkuvan kansanliikkeen, vapaussotien aatteet ja vuoden 1914 
suuret veriuhrit, ja se on vienyt värimme voitosta voittoon. 

Nyt käydään ratkaisevaa vapaustaistelua, jotta vihdoinkin 
voisimme hengittää vapaasti. Italian nuorisolle selviää vielä kerran 
korkeimpien uhrauksien hetkinä uskon voima. Isänmaa kutsuu 
parhaita poikiaan ja me seuramme kutsua. Meidän isänmaanrak- 
kautemme hehkuvan intohimoinen ennakkoluulottomuus, meidän 
-kammomme kaikkea mädännäisyyttä kohtaan ja meidän iloinen 
uhrimielemme ovat niitä perusarvoja, joiden varaan voidaan rakentaa 
usko, jolle mikään ei ole mahdotonta. Italian fascistiset ylioppilaat 
ovat tämän uskon innoittamina käyneet taisteluun. Tähän päivään 
mennessä on 649 ylioppilasta uhrannut henkensä isänmaan puolesta, 
1704 on haavoittunut ja 28 on saanut kultaisen urhoollisuusmitalin. 

Meitä johtavan miehen vakaumus on meidän vakaumuksemme: 
me olemme henkeen ja vereen asti kokonaan antautuneet ajamaan 
voiton asiaa. 

Vidussoni, fascistisen 
puolueen sihteeri, Rooma. 


PIETRO DE FRANCISCI, ROOMA: 


Historian johtava aate 


Se, joka on vakuuttunut siitä, että jokaisen kulttuurin arvoa on 
mitattava sen kyvyn mukaan, jolla se pystyy yhdistämään päämäärät 
ja arvot harmooniseksi kokonaisuudeksi, voidakseen sen avulla luoda 
sisäisen järjestyksen, joka johtaa yleiseen henkiseen ja siveelliseen 
kukoistukseen, ei voi samalla olla tunnustamatta, että jokaisen kult- 
tuurin olennainen ja ratkaiseva tekijä on henkinen energia. Tässä 
valossa katsottuna esiintyy historia luovien voimien, vapaan valinnan 
ja vapaan arvioinnin yhdistelmänä, olkoonpa, että siinä esiintyy 
vastakkaisia aatteita ja pyrkimyksiä, nousu- ja laskukausia, 
suuruuden ja alennustilan, kauneuden ja kauhujen, valoisien ja 
synkkien aikojen vaihtelua. Tätä käsitystä, joka ehkä on ainoa 
historismin toteamuksista, jolla on pysyvää arvoa, lujittavat meissä 
pikemminkin meidän kokemuksemme, taistelumme ja vaivamme, 
kuin luopuminen väljähtyneestä naturalismista filosofian alalla. 
Menneisyyden ja nykyisyyden historia on meidän silmissämme sarja 
tapauksia, jotka ovat tahdosta riippuvia, ja jotka aivan erikoisesti 
ovat olleet sellaisten henkilöiden vaikutuksen alaisia, joilla on kykyä 
hallita tapaustenkulkua ja ohjata ihmisten jännitystiloja ja kiihdyk- 
keitä, tunteita ja toivomuksia. 


Kuten helposti saattaa käsittää, käsittelen tässä henkeä siinä 
ominaisuudessa kuin se ilmenee ihmisessä ja ihmisen välityksellä; 
ihmisessä , sellaisena kuin hän on, oli ja on oleva, täynnä kärsi- 
myksiä, pyyteitä ja toimeliaisuutta* (Burckhardt), ja siinä ominai- 
suudessa kuin jokapäiväiset kokemukset sen meille näyttävät. Tämä 
kokemus osoittaa meille, että hengen ilmeneminen on määrättyjen 
rajoituksien alaista. Rajoitukset ovat sisäistä laatua, koska henki on 
riippuvainen siitä energiasta ja muodosta, jonka sen oma luova 
perusolemus sille antaa, sillä tämä perusolemus on kuitenkin loppuien 
lopuksi aina inhimillinen; tai ulkonaista laatua, koska luova henkinen 
elämä ei kohtalon kautta ole sidottu ainoastaan aikaan ja paikkaan, 
vaan koska sitä rajoittavat kaikki ne inhimilliset ja luonnolliset 

tekijät, rajoitukset ja tilanteet yhdessä, jotka muodostavat sen 
materiaalin, johon subjektiivinen henkinen energia kohdistuu. 


Tämä materiaali on muodostunut mitä erilaisimpien tekijöiden 
ja sivutekiiöiden yhdistelmästä, aatteiden ja arvojen, periaatteiden 
ja tunteiden, kokemusten ja vakaumusten muuttuvasta summasta; 
henki harjoittaa ja koettelee itseään eroittamalla ja yhdistämällä, 
täydentämällä ja vähentämällä, assimiloimalla ja dissimiloimalla, 
kieltämällä ja suurentelemalla näitä tekijöitä. Sen tähden on jokainen 
kulttuuri varsinkin kehittymisvaiheessaan (tämä pitää paikkansa 
myöskin niiden kulttuurien suhteen, jotka ajallisesti ovat meistä niin 
kaukana, että ne näyttävät meistä vankoilta järiestelmiltä tai tasa- 
painoisilta tyypeiltä), jatkuvan dynamismin, valtaan pyrkivän hengen 
ja vallitun materian välisen rauhattoman jännityksen tulos. Se on 
loppumatonta halua saattaa erilaatuiset jo muodostuneet tai muodostu- 
maisillaan olevat ainekset keskinäiseen tasapainotilaan ja uuteen sopu- 
sointuun erikoisen maailman- ja elämän ihannekäsityksen mukaisesti. 

Historian aikana esiintyneiden kulttuurien erilaisuus johtuu sen- 
tähden joko erovaisuuksista sen materiaalin luonteessa, jonka kanssa 
henki työskentelee, tai eroavaisuuksista niissä aatteissa ja arvoissa, 
jotka innoittavat henkeä, niissä päämäärissä, joita se itselleen asettaa, 
tai siinä voimaperäisyydessä, jolla se käy käsiksi tehtäviin sekä 
subjektiivisen aktiviteetin kyvyistä. Kaikkien näiden tekijöiden 
yhdistelmästä johtuvat ne erikoispiirteet, luonne ja ilmenemismuodot, 
jotka ovat kullekin kulttuurille ominaisia. 

Kaikkein vaikeinta on kuitenkin määritellä ja esittää kulttuurin 
olennaisinta, luovaa ja rakentavaa ainesta.  Historiantutkimus 
osoittaa meille eittämättömästi, että iokaisessa järjestyneessä 
yhteiskunnassa muodostuu ja kehittyy salainen sisäinen voima, joka 
määrätyllä tavalla vaikuttaa sen luomiin, rakennelmiin ja ilme- 
nemismuotoihin ja joka on yhtä salaperäinen kuin elämä itse. Sitä 
on tosin mahdotonta eritellä, mutta kuitenkin se muodostaa jokaisen 
kulttuurin pohjan ja voiman, sen voiman, joka antaa kokonaisuudelle 
sen oman erikoisen muodon ja rakenteen, lyömällä leimansa kaikkiin 
niihin osiin, jotka muodostavat jokaisen kulttuurin perusaineksen, 
ja määräämällä ja värittämällä kaikkia kultuurin ilmenemismuotoja. 
Sentähden pystyy vain sellainen henkilö, joka kykenee tunkeutumaan 
edellämainitun salaisen maailman ytimeen kirjoittamaan jonkun 

» kulttuurin historian ja pääsemään perille tämän kultuurin merkityk- 
> sestä ja elinvoimasta. 

Tällaista yritystä tunkeutua jonkun kansan ja kulttuurin henkeen 
on epäilemättä pidettävä rohkeana; eihän kaikille käytännön elä- 
mässäkään ole suotu kykyä havaita, mihin päin kansakunnan ener- 
giat kussakin eri tapauksessa suuntautuvat. Todellisuudessa omaavat 
vain ihmiskunnan suuret johtajat tämän kyvyn. 


Juuri tähän etuoikeuteen perustuu heidän vaikeutensa arvioida 
ja arvostella omaa työtään. Sillä jos kiinnitämme huomiomme niihin 
hetkiin, jolloin heidän toimintansa ilmenee selvimpänä, ratkaise- 
vimpana ja omalaatuisimpana, saattaa näyttää siltä, että he toimivat 
pelkkinä kohtalon välikappaleina; käsitys, joka usein saa perustaa 
ja tukea heidän omista tunnustuksistaan. Mutta suurmiehet eivät ole 
suuria ainoastaan senvuoksi, että he pystyvät näkemään esteitten 
taakse, ja että heidän henkensä pystyy lentämään korkeammalle 
kuin tavallisten kuolevaisten, vaan ennen kaikkea senvuoksi, että 
he melkein jumalaisella vaistolla kykenevät havaitsemaan salatut 
* energiat, mittaamaan niiden voiman ja pääsemään perille niiden 
suuntauksesta. Tästä johtuu, että se, mikä tavallisesta kuolevaisesta 
(ia myöhemmin joskus ehkä heistä itsestäänkin) jälkeenpäin tuntuu 
välttämättömyydeltä, todellisuudessa kuitenkin on ollut heidän hen- 
kensä ilmaisua. 

Taistellen lakkaamatonta henkistä taistelua ihmisten ja asioiden 
kanssa ja seuraten erikoisen kiinteästi kaikkea, mikä tapahtuu, ja 
sitä mihin hänen aloitteestaan voitaisi ryhtyä, määrää suurmies, 
johtaja, sankari täydellisesti muista riippumattomasti oman toimintansa 
lait, valitessaan, muiden vielä haparoidessa pimeydessä ja horjuessa 
epätietoisuudessaan, monista tarjolla olevista teistä sen, jota on 
"seurattava, sen, jonka kohtalo pakoittaa hänet valitsemaan, ellei 
hän itse halua joutua haaksirikkoon. Neron valta ja hänen vai- 
kutuksensa historian kulkuun perustuu tähän rakentavaan ennak- 
kolaskelmointiin, tähän hänen suorittamaansa vapaaseen valintaan, 
joka johtaa menestykseen, jos vapaus ja välttämättömyys, toiminta 
ja kohtalo, olemassaolo ja pakko kussakin erikoistapauksessa 
lankeavat yhteen. On epäilemättä totta, että häneen tekoonsa vai- 
kuttavat asianhaarat ja voimat ovat olleet olemassa ennen häntä 
ja hänen ulkopuolellaan. Mutta hänen tehtävänsä ja tarkoituksensa 

on koota ne, ja ohjata ne kohti päämäärää, jonka vain hän saattaa 
havaita, ja joka vastaa k. o. asianhaarojen ja voimien luonnetta 
ja mahdollisuuksia. Täten neron toiminta on todella luovaa. 


Ei pidä luulla, että minulla ei ole mitään syvempää tarkoitusta 
ylistäessäni ja korostaessani hengen arvoa ja toimintaa. Sanon 
mielelläni sanottavani suoraan? Minussa elää pitkien ja tuskallisten 
kokemusten kypsyttämänä se syvä vakaumus, että meidän nykyisen 
kulttuurimme sekasorto ja heikkous, ne katkerat taistelut, joissa 
ihmiset ja kansat raatelevat toisiaan, ja se pimeys, joka on vallannut 
henget, jotka eivät edes tiedä miksi he taistelevat, kaikki johtuvat 
materialististen pyrkimysten yhä kasvavasta vallasta, esiintyköönpä 
ne sitten nk. historiallisen materialismin muodossa, joka samoin 
kuin koko joukko muita vaarallisia oppeja perustuu marksistiseen 
talousoppiin, tai bioloogisen materialismin muodossa, josta eräs 
tieteellinen muotisuunta ylpeilee, tai perustukoonpa ne niiden henki- 
löiden typerän naiviin asenteeseen, jotka kuvittelevat olevansa 
käytännön miehiä, koska he aina asettavat taloudelliset kysymykset 
ensimmäiselle siialle. 

Se, joka antaa materialismin johtaa itseään menettää ennenpitkää 
kiinnostuksensa kansallisiin kysymyksiin, ja mikä on vaarallisempaa, 
kiinnostuksensa inhimillisen olemassaolon kysymyksiin. Tahtomatta 
kieltää taloudellisten kysymysten, bioloogisten elementtien ja aineel- 
listen tekijöiden tärkeyttä, on hyvä pitää mielessään, että näitä 
kysymyksiä ei voi ratkaista ilman henkeä tai henkeä vahingoittavalla 
tavalla, ja että on turhaa yrittää uudistaa yhteiskuntaa uudistamatta 
myöskin yksilöitä. Yhtä mieletöntä on yrittää parantaa aineellista 
elämää, jos unohdetaan persoonallisuuden kehittäminen. Jokainen 
yhteiskunnallinen tai poliittinen uudistus tai vallankumous edellyttää 
moraalisen reformin toimeenpanemista; ja moraalista uudistusta 
ei voida toteuttaa, jollei ihmisten mieliin palauteta eräitä määrättyjä, 
perustavaa laatua olevia periaatteita, joihin kulttuurimme monien 
vuosisatojen ajan on nojautunut ja jotka epäilemättä tulevat olemaan 
tulevaisuudenkin kulttuurin perustana. 

Haluaisin erikoisesti korostaa roomalaisen kulttuurin henkisiä 
tekijöitä; myöskin sentähden, että vain niiden avulla saattaa päästä 
perille sen energian ja vallan todellisesta olemuksesta, jotka painavat 
leimansa Länsimaiden ja Välimerenmaiden historiaan. 

V. M. J. VILJANEN, HELSINKI: 


Suomen kasvatuskysymyksen 
ongelmia 


Kansan koulutustakin tulee nykyisin tarkastaa niiden vaatimusten 
valossa, joita elävä elämä sille asettaa. Kunkin harkittavaksi tulee 
tällöin kysymys: mitä tarvitsee suomalainen poika ja tyttö koulu- 
"tietoina ja -taitoina suoriutuakseen tulevissa elämän tehtävissään ja 
niissä oloissa, jotka puolustussotamme ovat maahamme luoneet. 
Näihin muuttuneihin olosuhteisiin sisältyy erityisesti myös valta- 
kunnan alueellisen laajentuminen ja rakentava tahto, joka on ollut 
| vallalla suurimmassa osassa Suomen kansaa ja on sitä tukenut. 
Toisin sanoen: vastaako nykyinen koulujärjestelmä myös kasvatuk- 
sellisessa suhteessa enää nykyajan ja tulevaisuuden sille asettamia 
vaatimuksia, niin että kansakunnan tulevaisuus voidaan pitää taattuna. 


On luonnollista, että on paljon perinteitä ja hyviä kokemuksia, 
jotka tulee ottaa huomioon kansan koulutusta muutettaessa tai 
uudistettaessa. Eihän voida kieltää etteivätkö ne aatteelliset har- 
rastukset, jotka ovat sivistyselämällemme ominaisia ja jotka kuuluvat 
koulukasvatukseemme, niin yksipuoliseen suuntaan kuin niitä joskus 
on voitu kehittääkin, ole olleet raivaamassa tietä sille henkiselle ja 
taloudelliselle kehitykselle, joka on yhteiskunnassamme itsenäisyyden 
aikana tapahtunut ja joka on antanut sille voimaa kestää ankaria 
koettelemuksia ja saavuttaa ihailtavia voittoja myös taistelukentillä. 
,Koulumestarien' ansioita ei näitä arvioitaessa voi eikä saa unohtaa. 
Sekin työ on ollut tärkeää maan vartiopalvelusta ja sen puolus- 
tusvalmiuden tehostamista. Moraalisten voimavarojen kehittämisen 
ohella on koulukasvatus vahvistanut kansan vastustuskykyä myös 
muussa suhteessa. Mutta vaikka näin on, täytyy silti myöntää senkin 
vaatimuksen oikeutus, jota eritoten viime aikoina on monella taholla 
esiintynyt, nimittäin, että koulukasvatuksemme tulisi olla yhtenäi-- 
sempi ja vastata enemmän käytännöllisen elämän sille asettamia 
vaatimuksia. 

Tekniikka tunkeutuu nykyisin yhä tiiviimmin elämän eri aloille. 
Sen aikaansaaminen välineiden käytöstä ja niiden antamasta avusta 
ei edes tutkimuskammioonsa sulkeutunut nykyajan tiedemieskään 
enää voi vapautua. Tulee vain muistaa, mikä merkitys puhelimella, 
sähköllä, radiolla, filmillä ym. apuneuvoilla alkaa olla tutkimus ja 
opetustoimen aloilla sekä sivistyselämässä yleensä. Fi ainoastaan 
talouselämä sen eri muodoissaan, vaan yhteiskuntaelämä kokonaisuu- 
dessaan on tekniikan luovasta kehityksestä riippuvainen. Nyky- 
aikainen sodankäynti ja sodan totaalisuus on tekniikan luomus. 
Sivistyksen käytännöllinen pohja on niinikään suuresti laajentunut. 
Paitsi ruumiillista ja henkistä kuntoa edellyttää se ihmisiltä paljon 
hyötytietoja ja taitoa elämän tehtävissään suoriutuakseen, olipa 
sitten kysymys toiminnasta elatuksen hankkimiseksi tai saadun 
opetuksen sovelluttamisesta yhteiskuntaelämän eri aloilla. Kun vain 
murto-osa maan asukkaista joutuu virkamiesurille tai välittömästi 
valtiota palvelemaan, sekä opinteitä taivaltaen jäävät tieteenharjoit- 
taiiksi ja korkeampaa sivistystä vaativille vapaille toimialoille, tulisi 
kouluopetuksen ja -kasvatuksen maassamme olla määräävämmän 
kansan enemmistön elämäntarpeitten mukainen. Kuivat tilastonumerot 
puhuvat tässä suhteessa valaisevaa kieltään. Niitä olisi pyrittävä 
paremmin ymmättämään. 


Niiden mukaan suurin osa kansastamme saa edelleen toimeen- 
tulonsa maataloudesta ja sen yhteyteen kuuluvista elinkeinoista sekä 
teollisesta tuotannosta, liikenne ja kauppakin = siihen luettuna. 
Sukupuolen huomioonottaen ovat maan väestön enemmistönä naiset, 
jotka myös muodostavat enemmän kuin puolet kaikista maan 
kouluissa olevista oppilaista. He joutuvat äiteinä tai muussa muodossa 
hoitamaan kotejaan ja sen piiriin kuuluvia moninaisia. käytännöllisiä 
tehtäviä, edellisessä tapauksessa on lasten kasvatus yhtenä ehkä 
niistä tärkeimpänä. Koulukasvatuksemme ja -opetuksemme ydinkoh- 
tana pitäisi siis olla järiestää se molempien maan väestön Suurimpien 
ryhmien tarpeet huomioonottaen, luonnollisesti silti. unohtamatta 
yleisen sivistyksen kansallemme asettamia vaatimuksia. 

Kun tulevaisuus rakentuu lapsista, on siltäkin näkökannalta 
. tärkeää, että he saavat kasvatuksensa kautta kestävän ja lujan 
elämänpohjan niin kotona kuin koulussa. On ilmeistä, että tässä 
suhteessa on Suomen oloissa vielä paljon toivomiselle sijaa. Ehkä 

sitä on enemmän kuin tulevaisuuden turvaamisen kannalta olisi 
luvallistakaan. Suurin vastuu tässä suhteessa lankeaa kuitenkin 
koulun osalle, koska maan nuoriso elämänsä tärkeimmässä vaiheessa 
joutuu sen ohjattavaksi. Kysymys siitä, miten elämänpohjaa koulu- 
opetuksen ja kasvatuksen pohjalla yleensä on luotava, ei suinkaan 
ole mitään nykyhetken keksintöä. Siihen kuuluvien ongelmien tark- 
kailu on sivistyksen alkuajoilta lähtien aina ollut päiväjärjestyksessä. 
Että siihen tällä hetkellä kiinnitetään suurempaa huomiota ja se 
odottaa pikaista ratkaisuaan, johtuu nykyisen murroskauden ja siihen 
kuuluvien moninaisten kriisien esiintymisestä, jotka kuohuttavat 
elämää ja kylvävät siihen rauhattomuutta. Uudelleenarviointi ja 
-järjestely koulutoiminnan eri aloilla, jota esitetään entistä vakavam- 
massa äänilajissa, pohjautuu sekin tavallaan nykyaikaiseen teknil- 
liseen kehitykseen ja sen uusimpaan keksintöön, nimittäin siihen, 
että ihmisaines, korkein elämän edustaja ja edistäjä, on kaikista 
aineista tärkein ja hienoin. Sitä on tämän tähden myöskin taidoin 
käsiteltävä. Alkeellisimmassa muodossaan se joutuu koulun muovat- 
tavaksi ja miten teelmät siellä valmistetaan, siitä riippuu määräävästi 
itse koneiston, s. o. ihmisen käyttökelpoisuus niin yksilönä kuin 
yhteiskunnan jäsenenä. 


Suurimpana epäkohtana kouluopetuksessamme, tapahtuipa tämä 
sitten alemmassa tai ylemmässä muodossa, on epäilemättä ollut se, 
että opetus yleensä on ollut liian yleissivistävää ja todellisessa 
elämässä tarvittavan enemmän tai vähemmän kuolleen tiedon 
kasaamista, jota nuoriso elämänsä poluilla hyvin vähäisessä määrässä 
lopulta voi käyttää hyväkseen. Tämä onkin etupäässä syynä siihen, 
että nuoriso usein saa aivan kuin sumussa kulkien etsiskellä elä- 
* mänalaa, jonka saaminen usein lopulta jää sattuman varaan ja voi 
monesti olla suoranainen harhaote. Esimerkkejä tämäntapaisista voi 
löytää ympäristössään miten paljon tahansa samoinkuin sellaisiakin, 
että moni runsaillakin älyllisillä lahjoilla varustettu nuorukainen, tyttö 
ja poika, ei ole voinut antautua taipumustensa mukaisille elämänaloille 
huomattavasti vähemmän kyvykkäitten sivuuttaessa heidät. Tällaisen 
vähemmän järkiperäiseen ihmismateriaalin käyttöön ei sodan jäl- 
keisissä tekniikan kehittämissä muuttuneissa oloissamme enää pitäisi 
olla varaa. Nuorison henkisiä kykyjä olisi laadullisesti käsiteltävä 
nykyistä paremmalla tavalla. Tämä järiestyisi parhaiten siten, että 

kaikki alkuopetus tapahtuisi ensin sukupuolesta ja säädystä riippu- 
matta samassa koulussa, vaikkapa vain uudelleen järjestetyssä 
kansakoulussa, jossa oppilaiden taipumuksia voitaisiin lähemmin 
seurata. Senjälkeen heidät ohjattaisiin tieteellisesti hyväksytyn 
ammattivalinnan ja taipumuksilleen sopivan koulutuksen kautta 
kykyjensä mukaiselle elämänuralle. a 

Jos hellittämättömän työn ja sitä kannustavan tulevaisuuden 
uskon, kuten aivan oikein korkean viralliseltakin taholta on julistettu, 
tulee jäädä Suomen kansan johtotähdiksi, on epäämättömästi samalla 
tarpeellista, että nuorison kasvatus ja opetus asetetaan ajan vaa- 
timalle tasolle ja irti siitä ylimalkaisuudesta ja sattumanvaraisuudesta, 
joka sille näihin asti on ollut enemmän taikka vähemmän ominaista. 
Sodan maamme väestön lukumäärään aiheuttama vähennys on 
korvattava laadullisesti, niin henkisesti kuin ruumiillisesti paremmin 
koulutetuilla ihmisillä, koska tehtävien ja työn määrä kulttuurin eri 
aloilla on kasvanut ja tulee edelleen tekniikan kehittyessä kasvamaan. 
Lisäksi ne ovat sitä monimutkaisempia ja vaikeampia suorittaa, mitä 
kauemmin murroskautta kestää. Kun lisäksi itsekukin olemme 
vastuussa siitä, millaiseksi kansamme kohtalo tulee tulevaisuudessa 
muodostumaan, edellyttää sen turvaaminen parhainta koulutusta ja 
opetusta, mitä oloissamme voidaan kansan jäsenille antaa. Siihen 
tulee sisältyä niin älyn kuin ruumiillisen kunnonkin järkiperäinen 
kasvatus ja hoito. 

Mutta tämä henkinen jälleenrakennustyö ihmisen omassa ole- 
muksessa, josta koulutus ja kasvatus ensisijaisesti ovat vastuussa ja 
josta se saa perustan, vaatii myös, että koulujemme opettajistolle 
annetaan tämän tärkeän tehtävän mukainen valmistus ja elinehdot. 





Me taistelemme tänään ratkaisutaistelua, jossa jokaisen kansan 
on osoitettava, että se tietää, mistä on kysymys. Me romanialaiset 
olemme ylpeitä siitä, että kansamme tänään taistelee näiden pää- 
määrien puolesta eikä kavahda uhreja, sillä nämä uhrit antavat meille 
oikeuden toivoa, että meitä Euroopan aatteen omaksuneena kansana 
odottaa onnellinen tulevaisuus ja rakentavan rauhan aika. 

Kenraali Michael Racovitza, 
Romanian sotavoimat, 


V. I. VALTAKUNNAN YLIOPPILASJOHTAJA, 
TRI ULRICH GMELIN, BERLIINI: 


Luovat voimat sodan aikana 


Taidetta ei voi syrjäyttää kokonaan sodankaan aikana. Tai- 
teen olemukseen kuuluu, että sitä ei voi laiminlyödä määrätyksi 
ajaksi, vielä vähemmän keskeyttää sen harjoittamista kokonaan. Se 
kuuluu elämään sen kaikissa tilanteissa ja muodoissa. Se on ennen 
kaikkea kohtalokkaiden ratkaisujen aikana loistava todistus taistelun 
Suuruudesta. Taiteen kannattamana kohoaa usko kansakunnan 
katoamattomiin arvoihin ja voimiin yli jokapäiväisten surujen ja 
murheiden, yli sodan ja puutteidenkin. Silmäys kulttuuriaarteisiin 
kohottaa ihmisen sielua ja antaa hänelle todistuksen sen kansan 
rikkaudesta ja syvyydestä, jonka puolesta hän on valmis taistelemaan 
ja vuodattamaan vertaan. Viime talvena, venäläisten lakeuksien 


”Johduttomuudessa ja neuvostovenäläisen eläimellisyyden tarkoituk- 


settomuudessa on musiikki, runouden kauneus ja rakennustaiteen 
selväpiirteisyys vahvistanut monien tovereittemme uskoa tehtävänsä 
välttämättömyyteen. = Aseellisessa taistelussa he ovat samalla 
suojelleet Euroopan kulttuuria. 

Vaikka yksityisen taiteilijan luomistyö viime kädessä onkin 
selittämätöntä ja vaikka tutkivan järjen on vaikea ymmärtää sitä, 
koska se pohjaltaan on jotain yliluonnollista ja salaperäistä, niin ei 
taiteella ja kulttuurilla voi olla sen korkeampaa tehtävää, kuin 
ilmentää ja vahvistaa kaikkea tervettä ia luonnollista, elinkelpoista 
ja rakentavaa: Taiteen ja kulttuurin korkeimmat suoritukset ovat 
aina samalla tämän taistelevan elämäntahdon ilmausta. 


Aikaisemmin pidettiin eittämättömästi todistettuna, että kaikki 
kulttuuri ja taide on peräisin idästä ja etelästä. Me tiedämme tänään . 
minkälaista pioneerityötä vanha arjalainen kulttuuri on suorittanut, 
me tiedämme, mikä vaikutus talonpoikaisten esi-isiemme ikivanhalla 
Suorakulmaisella rakennusmuodolla on ollut kreikkalaisiin temp- 
peleihin ja roomalaisiin rakennuksiin. Tästä alkukodista on saatu 
päivänvaloon ihania aseita ja koristeita, pysyvän arvon omaavia 

kulttuurin muistomerkkejä. Tänään on melkein turhaa enää painostaa, 
että kulttuuri ja tiede saavat voimansa verestä ja että niillä siis 
jokaisessa kansassa on oma itsenäinen ja kertakaikkinen asemansa. 
Me vaalimme kulttuuriperintöämme ja sen erikoisluonnetta erikoi- 
sesti sen vuoksi, että se on arjalaisen luomisvoiman hedelmä. Siinä 
ilmenee ikuinen levottomuus ja pyhä pyrkimys päästä perille 
kosmoksen laeista ja tarkoituksesta, pyrkimys oppia tuntemaan 
elämä. Mutta rotumme historia opettaa meille myöskin sen, että 
pyrkimykset ja tahto muodostavat olemassaolomme vahvimman voi- 
man ja sen vaikutuksiltaan syvimmän aineksen: Rotumme koko 
kulttuuri, taide, tiede ja tutkimustyö on jossakin syvällä saanut 
alkunsa sielullisessa rakenteessamme piilevästä ikuisesta sankarillis- 
tahtoperäisestä yllykkeestä. Ne ovat tulos niistä pyrkimyksistä, jotka 
johtavat tahdon ohjaamiseen ja haluun antaa vaikuttava ilmaisu 
rodussa Ppiileville voimille. Tämä pyrkimys päästä perille sielun 
olennaisimmasta peruksesta johti keskiajan taiteen mitä kauneimpiin 
ja pysyvimpiin saavutuksiin. Me tunnemme joka puolella, kuinka 
tunnetut ja tuntemattomat taiteilijat ovat eläytyneet kansojemme kos- 
millisiin voimiin ja sielullisiin lakeihin, ja kuinka he ovat antaneet 
niille muodon ja ilmaisun. Ja me aavistamme, kuinka suuressa 
määrin vaaditaan lujaa mielenlaatua ja luottamusta oman vakaumuk- 
sen voimaan, ennenkuin joku sukupolvi voi synnyttää sellaisia 
taiteilijoita, jotka jumalallisesta armosta pystyvät luomaan sellaisia 
yksityisiä taideteoksia, jotka vaikuttavat julistuksen tavoin kaikkiin 
katselijoihin. Me tiedämme vain muutamista taiteilijoista, mitä he 
ovat kärsineet ja kuinka he ovat taistelleet — ehkä yksin ja hyljät- 
tyinä — mutta heidän teoksistaan huokuu meitä vastaan heidän 
persoonallisuutensa intohimoinen henkäys ja luova voima, joka 
tietoisella voiman ponnistuksella alisti hauraan aiheen taiteellisen 
aatteen alaiseksi ja pakoitti sen omaksumaan muodon, joka vielä 
tänäänkin pystyy kiehtomaan meidät. 


Taide antaa siis ilmaisun kansan luoville voimille ja kansan sielun 
peilinä se antaa pysyvän muodon kaikelle kauniille ja ylevälle. 
Luovan taiteilijan suoritus on täten siis meille kaikille oman voiman 
lähteenä. Se vaientaa meidän epäilyksemme, se tekee meistä hil- 
jaisia ja vaatimattomia, se ruokkii ja elättää sitä perusolemusta, 
jonka varassa me elämme; niin, se auttaa meitä ymmärtämään 

ikuisesti menneisyydestä tulevaisuuteen siirtyvän elämämme tarkoi- 
tuksen Kuinka köyhä olisikaan elämämme ilman taidetta ja kulttuuria! 

On siis luonnollista, että me nytkin painostamme yliop- 
pilasnuorison omaavan velvollisuuksia kulttuuria kohtaan. 

Sillä se käsitys, että taide on joidenkin erikoisten yhteiskuntaluok- 
kien etuoikeus, on kauan sitten kumottu. Jokapäiväinen elämä antaa 
runsaasti todistuksia siitä, että näin ei ole laita. Ei tarvitse muuta 
kuin käydä teattereissa ja konserteissa, ennenkuin huomaa, että 
korkeaan taiteeseen ei suinkaan suhtauduta toriuvasti tai vältellen, 
vaikka kyky ymmärtää ja esittää vaikeita ja vaativia taideluomuksia 

- onkin hyvin erilainen ja vaikka monet jäävät siinä aivan alkuasteille. 
Puhdas taide on jokaiselle korkeampien voimien lahja ja sen avulla 
jokainen saa aavistuksen siitä syvästä tyydytyksestä, jonka tyydyt- 
tämätönkin kaipuu saattaa aiheuttaa. 


Kulttuurityömme lähtökohtana on kunnioitus ja kiitollisuus suuria 
mestareita kohtaan, jotka ovat meille kaikille sekä rakkaita että 
velvoittavia esimerkkejä, olemmepa sitten taiteen opiskelijoita tai 
emme. Suuret säveltaiteilijat, tuomiokirkkoien rakentajat ja muut 
ovat meille ikuisia esikuvia. He ohjaavat taiteen opiskelijoita näiden 
omalla taiteellisella kehitystiellä, ja heidän teostensa harras tutki- 
minen teroittaa taiteen opiskelijan omaa taiteellista makua ja opettaa 
häntä arvostelemaan omia töitään. 


Me tiedämme kaikki, että taidetta ei opita. Taiteelliset kyvyt 
ovat Jumalan lahja. Taitelijaa voidaan kyllä sen sijaan kasvattaa 
ja muovata ihmisenä, niin, hänen inhimillisiä avuiaan on vahvis- 
tettava ja kehitettävä, jotta hänestä tulisi persoonallisuus. Tämä 
tehtävä kuuluu yhteiskunnalle, ja siksi ei taitelijan eikä taiteen 
vapaus joudu vaaraan, eikä taitelijan yksilöllisyys uhanalaiseksi, 
vaikka me ylioppilasnuorison poliittisena johtona alistammekin hänet 
yhteisen kasvatuksen alaiseksi. Kukaan ei silti tule ryöstämään 
häneltä itsenäiseen luomistyöhön tarvittavaa vapautta tai rauhaa. 
Täten ovat taiteen opiskelijat samoin kuin kaikki muutkin ylioppilaat 
poliittisten velvollisuuksien ja sotilaallisen miehistökurin alaisia. 
Hekin tahtovat olla sotilaita, jotka täyttävät velvollisuutensa kan- 
saansa kohtaan, suuren tehtävän esitaistelioita ja julistajia. 

,,Se, joka tahtoo elää, se taistelkoon, ja se, joka ei tahdo taistella 
tässä ikuisen taistelun maailmassa, se ei ansaitse saada elää." 

KREIVI DE PRESSAC DE LA CHEZE, RANSKA: 
Erään sotavangin ajatuksia 


Euroopan vakaannuttamisen Sm on nykyään epäilemättä 
mitä ajankohtaisin. Sen lähestyvä ratkaisu tuiee luiittamaan suurten 
kansakuntien välisiä siteitä vielä suuremmassa määrin kuin mitä nyt 
uskotaan. 

Pääsemmekö me ranskalaiset sotavangit, sen hallitusjärjestelmän 
uhrit, joka nyt toivottavasti on pelkkä katkera muisto, osallistumaan 
tähän eurooppalaisten suhteitten vakiinnuttamiseen? 

Kyllä, jos tahdomme. Emmekö me ole yhtä rohkeita kuin esi- 
isämme, vai olisimmeko todellakin niin sokaistuneita, että meillä ei 
olisi tervettä käsitystä siitä, mikä on kansallemme välttämätöntä? 

Ranskalaisia on tapana kuvata ihmisiksi, jotka eivät anna vas- 
toinkäymisten lannistaa itseään ja jotka pystyvät voittamaan onnet- 
tomuudet, kaikkein raskaimmatkin. Meillä on juuri nyt ainutlaatuinen 
tilaisuus todistaa, että meitä ei ole millään tavalla häväisty ja että 
Ranska yhä vielä ja enemmän kuin koskaan ennen on maa, joka on 
otettava mukaan laskuissa. 

Tärkein kysymys Saksan kannalta on se, tahtooko Ranska osal- 
listua uuden Euroopan rakentamiseen vai eikö. Sotavankien vapautta- 
minen riippuu yksinomaan siitä. Siitä, että yhä olemme sotavan- 
keudessa saamme miinmuodoin kiittää niitä ranskalaisia, joista 
useimmat ovat nähneet sodan vain kaukaa ja jotka ovat alhaisen 
itsekkyyden vallassa, mikä perustuu siihen pelkoon, että he menettä- 
vät tulonsa, ilman että tarkasti pystyttäisiin määrittelemään, mitkä 
heidän tulolähteensä aikaisemman>hallitusmuodon aikana oikeastaan 
olivat. Edelleen saamme kiittää sotavankeudestamme de Gaullen 
kannattajia, atentaattien tekijöitä ja bolshevikkeja. 

Nyt on marsalkka erikoisesti painostanut sitä seikkaa, että Rans- 
kan politiikka on yhteistyöpolitiikka, jonka tarkoituksena on uuden 
eurooppalaisen järjestyksen luominen. 

Meillä ei ole oikeutta pettää suurenmoisen valtionpäämiehemme 
odotuksia, joka on asettanut koko luottamuksensa meihin. Meillä ei 
myöskään ole oikeutta eristää Ranskaa ja antaa sen näivettyä kuolet- 

tavassa yksinäisyydessä. Huomispäivän Ranskalla, meidän Rans- 
kallamme tulee olemaan paikkansa nuoressa Euroopassa. Ja tämä 
paikka tulee olemaan sellainen, joksi me sen teemme. 
Luopukaamme siis sokeudestamme ja haluttomuudestamme. Kat- 
sokaamme tapahtuneita tosiasioita rohkeasti silmästä silmään! 


Meidän on järjestettävä elämämme ajan vaatimuksia vastaavaksi 
ja unohdettava Versaillesin sopimuksen avulla luotu Eurooppa, joka 


"perustui kansainväliseen kapitalismiin. 


Meidän ei tarvitse vaivata päätämme niiden ranskalaisten vuoksi, 
jotka eivät tahdo yhtyä meihin. Sillä meitä on niin paljon, että me 
pystymme viemään tahtomme läpi ja saattamaan valtakunnanpäämie- 
hemme tahdon kunniaan. 

Mitä taas tulee tulevaisuuteen, niin se kuuluu nuorisolle, joka 
nuorisoleireillä valmistautuu tulevia tehtäviään varten. 


Useimmat meistä eivät ole päässeet selville romahduksemme 
koko laajuudesta. Tapaukset seurasivat toisiaan äärettömällä nopeu- 
della ja mitä uskomattomimpia tietoja levitettiin. Aamulla olimme 
saarroksissa, keskipäivällä lähenivät brittiläiset sotavoimat, illalla 
olivat motorisoidut ranskalaiset kolonnat murtaneet saartorenkaan 
ja saattoi olla kysymys vain tunneista, ennen kuin ne olisivat 
saavuttaneet kosketuksen meihin. Samaan - aikaan jatkui taistelu 
kiihkeänä ja murhaavana ja kaksi päivää myöhemmin me olimme 
vankeina. Se oli romahdus. Me emme pystyneet edes ajattelemaan, 
vaan me kuljimme pitkin tietä vaeltavana laumana, tekemättä 
itsellemme tiliä siitä, mitä oikeastaan oli tapahtunut. 

Toisaalta me emme löytäneet tarpeeksi vahvoja sanoja ilmaistak- 
semme, mitä ajattelimme englantilaisten halpamaisesta menettelystä 
ja heidän pelkuruudestaan. 

Monet meistä eivät vieläkään ole unohtaneet meitä kohti suunnat- 
tua konekivääritulta eikä englantilaisten Dinkirchenissä ilmennyttä 
sanomatonta itsekkyyttä. i 

Ei todellakaan puuttunut paljoakaan, että ranskalaiset silloin 
olisivat suunnanneet aseensa liittolaistaan kohtaan, joka käyttäytyi 
kuin todellinen vihollinen. On vahinko, että tilaisuus jäi käyttämättä. 
Mutta onko nyt myöhäistä siirtomaajoukkojemme ja merisotilait- 
temme tavoin osoittaa Englannille, että me tahdomme olla isäntiä 
omassa talossamme? 

Jotkut ranskalaiset, niiden joukossa useat sotavangitkin, uskovat 
yhteistyöstä olevan vain sen seurauksen, että kansallissosialismi 
pääsee valtaan Ranskassa. Ajatus, jota käymistilassa olevat puolueet 
enemmän tai vähemmän taitavilla yrityksillään tukevat. Nyt on 
ennen kaikkea tarpeellista rauhoittaa tämänlaatuisten epäilysten 
täyttämät henkilöt. Ranska on kyllin omalaatuinen ja elinvoimainen, 
voidakseen itse määrätä hallitusmuotonsa. ; 

Meidän maamme on siinä onnellisessa asemassa, että sillä on 
Suurenmoinen valtionpäämies. Meidän ei tarvitse muuta kuin luottaa 
häneen. 

Me tiedämme, että tulevaisuudessa tulee olemaan vain yksi ainoa 
puolue eikä monia puolueita, joiden ainoana tehtävänä on riidellä 
keskenään saadakseen itselleen vaikka kuinka pienen osan vallasta. 
Uskoessamme maamme asiat poliittisten puolueiden käsiin, olemme 
saaneet niin surullisia kokemuksia, että me emme lainkaan toivo 
sellaisen tilanteen palaavan. Marsalkka oli niin selvillä tästä, että 
hän heti valtaanastumisensa jälkeen ryhtyi luomaan yhtenäistä puo- 
luetta kasvattamalla sille kantajoukkoa. 

Huomispäivän Ranskan puolueen rungon tulevat muodostamaan 
sotaveteraanit, s. o. sekä vuosien 1914—1918 sotaveteraanit että 
vuosien 1939—1940 sotaan osallistuneet miehet. 

Me emme enää halua olla missään tekemisissä niiden miesten 
kanssa, jotka ajattelivat vain omia etujaan ia vaihtoivat mielipitei- 
tään ja puoluettaan aina sen mukaan N pitivät tapausten kannalta 
edullisena suunnitelmilleen. 

Näistä seikoista ovat sotaan osallistuneet yksimielisiä. Muusta 
selvitään kyllä yhteisymmärryksen avulla, jos lähtökohdaksi otetaan 
luottamus eikä viha, yksimielisyys eikä riita. 

Ranskan sotaan osallistuneitten miesten on yhteiskunnallisessa 
suhteessa oltava valmiit osallistumaan uuden Euroopan raken- 
tamiseen ja rauhanaikaisen talouselämän luomiseen. 

Me voimme aikaansaada rauhan vain eurooppalaisen yhteisym- 
märryksen avulla, joka perustuu kansojen lähentymiseen, s. o. kaik- 
kien maiden väliseen yksimieliseen ja vilpittömään yhteistyöhön. 

Mutta yhteistyö ei merkitse luopumista persoonallisuudesta ja 
orjamaista jäljittelyä, kuten monet ilmeisesti luulevat. 

Sotaan osallistuneet miehet muodostavat sen pohjan, jolle yhteis- 

työ ja kansojen väliset tulevat suhteet perustuvat. Vain heidän 
avullaan voidaan päästä myönteiseen ratkaisuun. 

Me emme myöskään saa unohtaa, että yhteistyöhön todellakin 
on jo nyt ryhdytty: 

Noin 500 000 vankia on jo nyt pässyt palamaan ja toisaalta työs- 
kentelee Saksassa huomattava määrä ranskalaisia työläisiä ja työn- 
tekijättäriä; Ranskan bolshevismin vastainen armeija on samoin jo 
kauan ollut rintamalla. 

Me tulemme jälleen nostamaan Ranskan ja turvaamaan rauhan, 
sillä me emme tahdo, että lapsemme joutuvat kantamaan tekemiemme 
virheiden ja erehdysten seurauksia. Me tulemme antamaan Rans- 
kalle uuden elämän, uudet ihanteet ja uuden uskon. Se, mitä me 

"pyrimme toteuttamaan Ranskassa, tulee raivaamaan rakkaalle isän- 
maallemme paikan ,nuoressa Euroopassa", siinä Euroopassa, jossa 
kaikkien maiden sotaan osallistuneet miehet tulevat muodostamaan 
valtavan rauhanarmeijan. 


Sotilashenki 


Tulee kai aina olemaan niin, että kansan yhtyneet voimat ja 
myöskin yksityiset sotilaat kasvavat itsensä yli silloin, kun aatteet 
* joutuvat vastakkain. Saan joka päivä itse todistuksia siitä, että 
meidän aatteemme on syvä ja hyvin perusteltu. 

Meidän sotilaamme eivät tottele sen vuoksi, että heidän on 
pakko, vaan he tottelevat vapaaehtoisesti. He tietävät, että vaikka 
olemmekin iältämme ehkä heitä nuorempia, me kuitenkin olemme 
valmiit rajattomiin uhrauksiin heidän puolestaan. He vaistoavat 
myöskin, että me pidämme heistä huolta. Ja myöskin siksi on 
meillä oikeus puhua sotilashengestä, joka muodostaa elämän sisällön, 
vietettäköön elämä sitten asetakissa tai siviilivaatteissa. Ja tämä 
sotilashenki tulee voittamaan. Kaikkialla. Eikä ainoastaan meidän 
elämämme aikana, ei, se tulee vallitsemaan niin kauan on tai tulee 
olemaan sotilaita. 

Luutnantti Paul Mäule 
Kaatunut idässä 13. 8. 1941. 

TRI HEINZ ZILCHER, AFRIKAN RINTAMALLA: 


Afrikkalaisia kuvia 


Airikan yö oli laskeutunut Tobrukin edessä taistelevan Brescia- 
divisioonan ylle, yksi niistä öistä, joita Marmarikan rintamalla 
taistelevat sotilaat hartaasti odottivat. Yöt merkitsivät helpotusta, 
vaikka niihin samalla sisältyi epätietoisuus siitä, aikoiko vihollinen 
mahdollisesti käyttää niitä yritystensä suojana, ja tulisiko heidän 
tykistötulensa, joka tavallisesti vaikeni auringonlaskun aikoihin, 
ehkä valmistelevasti kohdistumaan divisioonan tukikohtiin. Elämä 
heräsi jälleen yön tultua. Etumaisten pesäkkeiden jalkaväki venytteli 
ja oikoi jäseniään, jotka olivat kangistuneet ahtaissa maakuopissa. 
Kuorma-autot olivat jo hämärän turvin ajaneet etulinjojen lähelle 
Via Balbiaa molemmin puolin reunustavan tasamaan poikki, ja 
kärsivälliset aasit kuljettivat lähellä rannikkoa olevaan louhikkoiseen 
kivierämaahan ammuksia, pioneeritarpeita sekä lämmintä ruokaa ja 
kallisarvoista vettä sisältäviä säiliöitä. Ne, samoinkuin kauempana 
linjojen takana muonanjakopaikkoihin täydennystarpeita kuljettavat 
yksityiset kameeliryhmätkin, antoivat nykyaikaiselle erämaasodalle 
menneiden aikojen erämaaromantiikan hohdetta. Divisioonan rungon 
muodostaneitten kalabrialaisten joukosta ei kauan ollut: tarvinnut 
hakea aasinajajia, sillä kotona saamansa tottumuksen avulla oppivat 
he ilman muuta käsittelemään arabialaisaaseja. 

Kiertelemme telttoja ilman mitään päämäärää, jalkamme polkevat 
hiekkaa, ja joskus kompastumme kiviin. Aiatuksemme toimivat 
merkillisen vapaasti ja samalla vaistonvaraisesti. Elämä laajassa 
ja säälimättömässä erämaassa kohottaa ruumiillista tietoisuutta, 
samoinkuin se tekee kaikki ilmiöt henkisesti läpikuultaviksi. Pohjois- 
Afrikan sotaretken unohtumattomiin vaikutelmiin kuuluu se, että 
erämaatausta vahvistaa sotaista elämystä, että ihminen tulee 
selvemmin tietoiseksi omasta olemuksestaan, ja että tässä yk- 
sitoikkoisessa ympäristössä kaikki se, mitä ihminen tekee tai mitä 
hän ajattelee saa kaksinkertaisen kantavuuden. Jokainen elämän- 
ilmaus vaikuttaa merkillisen sykähdyttävällä tavalla, olkoonpa 
kysymys sitten parikymmentä runkoa käsittävästä palmuryhmästä, 

joka on ainoa 40 kilometrin säteellä, arasta gasellista, linnusta, tai 
yksinäisestä ihmishahmosta, joka ylittää hiekkaharjun, kulkee 
louhikkolaakson poikki tai ilmestyy esiin maakuopasta. 

Olemme todellakin sellaisessa seudussa, jossa olennaisia asioita 
käsittelevä keskustelu saa kaikkea muuta kuin sovinnaisen sävyn. 
Marmarikan aavikoita voidaan pitää yhtenä tämän sodan klassil- 
lisista sotanäyttämöistä. Marmarikassa, joka muuten oli merkityksetön 
alue Niilinlaakson vanhan kulttuurimaan ja Cyrenaikan välillä, 
luodaan nyt historiaa tämän suuren välienselvittelyn puitteissa. 
Kaikki maanosat osallistuvat siellä käytyihin taisteluihin. Brittiläiset 
ovat koonneet tälle rintamanosalle sotilaita imperiuminsa kaikista 
maista, ja he käyttävät hyväkseen kaikkia apukeinojaan. Näinä 
kesäkuukausina joudumme Brescian taistelulohkolla tekemisiin ennen 
kaikkea austraalialaisten kanssa. Silloin tällöin on minulla tilaisuus 
kuulustella vankeja. Se käsitys, joka heillä on sodan merkityksestä 
ja Euroopan oloista on suorastaan pöyristyttävä. Tämän anglosaksi- 
laisen itsekkyyden ja puritaanisuuden sytyttämän sodan paradok- 
seihin kuuluu se, että juuri maapallon toisella puolella elävät kansat 


ovat joutuneet sotaan Euroopan kulttuurikansoja vastaan. 


Näitä joukkoja vastaan, jotka ilman korkeampaa historiallista 
pakkoa on lähetetty rintamalle puolustamaan menetettyä asiaa 
asettaa vanha, ja kuitenkin niin nuori Eurooppa omat voimansa. 
Myöskin Afrikassa kiertää se kohtalonpyörä rataansa, joka on 
antava vanhalle maailmalle uuden tulevaisuuden: rakentavista 
arvoista rikkaan aikakauden. Kansallissosialistisen ja fascistisen 


vallankumouksen yhteistyöllä on ratkaiseva merkitys olemassa- 


olomme tulevalle uudelleenjärjestelylle, ja niiden välinen yhteisym- 
märrys on varma tae siitä, että mannermaamme kehitys nousee 
kukoistukseensa. Jos nuorien saksalaisten ja italialaisten välisessä 
Keskustelussa Marmarikan asemissa ja telttaleireissä mainitaan 
sana Eurooppa, niin on sillä aivan eri merkitys kuin mitä sillä oli 
menneitten aikojen kirjallisten salonkien keskusteluissa, jolloin 


* Paneuroopan suunnitelma kummitteli kaikkialla. Tänään perustuu 


Euroopan ajatus hengeltään suurten kansojen kansalliseen tah- 
donlujuuteen. Ilman tätä luovaa nationalismia olisi Euroopan ajatus 
pelkkää tomua ja tuhkaa. Euroopan ajatus ei kuitenkaan saa tuhota 
mitään, jolla luonnon lakien mukaan on oma leimansa. 

Kuinka = erilaisia kaikki kansat ovatkaan. — Tämä paljastuu 
ennen kaikkea yhteisen sotaretken osanottajille. Juuri sodassa voivat 
kansat todella oppia tuntemaan toisensa, sodassa, joka samalla sekä 
paljastaa ihmisen kaikki ominaisuudet ja vietit, että korostaa niitä. 


Pohjois-Afrikan sotanäyttämöllä joutuvat saksalaiset ja italialaiset 
hyvin läheiseen kosketukseen toistensa kanssa. Erämaasodan luon- 
teesta johtuu, että keskinäinen kanssakäyminen muodostuu hyvin 
monenlaiseksi, Vaikka itse joukkomuodostelmat pysyvätkin eroitet- 
tuina, johtuu taktillisista syistä usein se, että italialaisia joukkoja on 
saksalaisen komennon alaisina, ja että saksalaiset yksiköt tottelevat 
italialaista päällikköä. Yhteistyötä ei kuitenkaan suoriteta ainoastaan 
komentopaikoissa, vaan se ilmenee kaikkein monipuolisimpana 
rintaman jokapäiväisessä elämässä. 

Saksalaiset ovat antaneet italialaisille aseveliilleen nimen , Ita”. 
Se kuuluu Saksan Afrikan-armeijan erikoiseen kieleen, johon kuuluu 
myös saksalaisille joukoille jaetuista italialaisista lihasäilykkeistä 
käytetty nimitys ,Alter Mann*, joka on väännös lyhennyksestä 
A. M. = Amministrazione Militare. Koska varsinkin berliiniläisillä 
on. taipumusta lyhentelemiseen, on varsin mahdollista, että sana 
Ita on peräisin jonkun berliiniläisen suusta. Vaikka tämä nimitys 
ei ilmaisekaan mitään erikoista kekseliäisyyttä, on sillä kuitenkin 
lausuttuna läheisen tuttavallinen sävy. Italialaiset sotilaat käyttävät 
saksalaisista aseveliistään nimitystä ,camerata*, saksalainen on 
toveri ilman pitempiä puheita. Kun italialainen sotilas puhuu 
italialaisista tovereistaan, sanoo hän ,collega*. Italialainen jalkamies 
saattaa ehkä sanoa: olen tänään tavannut »eamerata'n*, ja sillä 
hän tarkoittaa tavanneensa saksalaisen. Kun saksalainen ja italia- 
lainen kohtaavat toisensa, sukeutuu siitä nopeasti keskustelu, jota 
on liikuttava seurata. Jos on kysymys käytännöllisistä asioista, 
päästään tavallisesti pian yhteisymmärrykseen, sillä apuna käytetään 
eleitä ja ilmeitä. 

Saksalaisten ja italialaisten läheinen kosketus tämä yhteisen 
sotaretken aikana tarjoaa ainutlaatuisen tilaisuuden keskinäiseen 
tutustumiseen. Se, joka valppaasti seuraa tapauksia, näkee ja kokee 
millainen toinen todellisuudessa on. Italialainen saattaa todeta, 
kuinka suuressa määrin myöskin yksinkertainen saksalainen sotilas 
omaa tietoisen persoonallisuuden, vaikka se ilmenee kurin puitteissa. 

Ja saksalainen pääsee perille siitä, minkälainen vakavuus saattaa 
täyttää italialaisen, mitä. italialainen sotilas pystyy aikaansaamaan 
ja kuinka työteliäs ja uhrivalmis hän on, jos hänelle korkeammalta 
taholta näytetään esimerkkiä. Ennen pitkää valtaa hänet suuri 
kunnioitus yksinkertaisen = italialaisen kansanmiehen luonnollista 
kohteliaisuutta kohtaan. Niin monen kalabrialaisen talonpojan ja kä- 
sityöläisen sydämensivistys on unohtumattomana painunut mieleeni. 


Näissä molemmissa kansoissa on, tosin eri tavalla, ruumiillis- 
tuneena todella aitoja ja suuria arvoja. Nyt on syvennettävä 
molemminpuolista tuntemusta. Kansojen keskinäisiä suhteita hoide- 
taan Euroopassa nykyään monella tavalla. Afrikan taivaan alla 
punnitsen erään toverin kanssa sitä, mikä jo on tehty, ja mikä vielä 
on on edessä. Kansallissosialistisen Saksan ja fascistisen Italian 
aktiivisten - edustajien välisissä keskusteluissa ei pysähdytä sovin- 
taisuuksiin. On pyrittävä tunkeutumaan kansojemme kansallisen 
olemassaolon olennaisten asioiden ja kysymysten ytimeen. 

Niinpä on Libyastakin muodostunut erittäin tärkeä maaperä akselin 
luiittamiselle ja saksalais-italialaisten suhteitten kehittämiselle. 
> Rommelin ja Basticon sotilaat löytävät täällä ne aatteelliset 
kosketuskohdat, jotka ovat ominaisia sille maaperälle, jolla he nyt 
yhdessä suorittavat sotilaallisia tekoja. Täällä käydään taistelua 
jalansijan voittamisesta eurooppalaiselle vaikutukselle = Airikassa, 
Euroopan mantereen määräävien voimien toimintaoikeudesta mustien 
maanosassa. Senjälkeen kun Italia oli ottanut Libyan haltuunsa, ja 
ennen kaikkea sen jälkeen kun fascismi oli ryhtynyt ajamaan 
imperium-ajatusta, on Italia työllään lujittanut omistusoikeutensa 
tähän osaan Afrikka, jossa Leptiksen ja Sabrathan kaupunkien 
rauniot kertovat menneiden aikojen roomalaisesta vaikutuksesta. 
Saksalaiset sotilaat, jotka astuvat maihin Tripoliksessa ja marssivat 
Via Balbiaa pitkin rintamalle, saattavat antaa parhaan todistuksen 
italialaisten — vaikuttavista työ- ja kulttuurisaavutuksista, jotka 
ilmenevät kaupunkien rakennuksissa, uusissa teissä, huolenpidossa 
paikallisten asukkaiden hyvinvoinnista ja Italiasta tulleiden siit- 
tolaisten uudisasutuksissa; kaikella tällä on Italia painanut määrä- 
tietoisuutensa leiman tähän Saharan ja meren väliseen maahan. On 
hämmästyttävää nähdä, kuinka italialaiset asutukset esim. Misuratan 
luona ovat voittaneet erämaalta, ja täytyypä lisätä, tuulilta, vil- 

ielyskelpoista maata. Näillä seuduilla saattaisi joku nykyajan filosoofi 
tai runoilija antaa ilmaisun uudelle ilmiölle: erämaa väistyy. 


Edelleen ovat Dschbelin ja Cyrenaikan asutukset uusi todistus 
väsymättömästä uudisraivaustyöstä, jota suoritetaan esiinkaivetun 
Kyrenen, kreikkalaisen asutuksen läheisyydessä, jonka tuhon 
aikanaan aiheutti ennenkaikkea Cyrenaikan juutalaisten nihilistinen 
kapinaannousu. 

Täällä viettää päättäväinen työ, iloinen toimeliaisuus ja luova 
rakennustyö vallankumouksellisen Euroopan merkeissä riemuvoit- 
toaan. Tämä ihanne yhdistää saksalaiset ja italialaiset, ja tuloksena 
on uusi maailmanjärjestys. Keskellä sotaa ja rintaman välittömässä 
läheisyydessäkään ei voida estää pyrkimystä antaa tälle aatteelle 
näkyvä ilmaus. Siitä oli oleva todistuksena keskelle Marmarikaa 
pystytetty ainutlaatuinen muistomerkki. Tuhannet italialaiset pionee- 
risotilaat rakensivat kesän aikana yhdystien Tobrukia saartavien 
asemien välille. Sen tarkoituksena oli korvata upottavat hiekkatiet, 
joilla ajaminen oli raskasta, jotka peittivät ihmiset pölypilviin ja 
asettivat moottoreille äärettömiä vaatimuksia. Kuukausia kestävän, 
rasittavan työnsä aikana louhivat ja hakkasivat italialaiset sotilaat 
kiviä keskellä kesää rakentaen tien, joka oli todellinen organisatoo- 
rinen mestarityö. Mutta tämä ,akselin tien' ääretön käytännöllinen 
arvo ei vielä yksin pystynyt tyydyttämään sen rakentamiseen 
osallistuneitten taiteellista vaistoa. Italialainen muotoaisti ei saanut 
rauhaa, ennenkuin oli saatu rakennetuksi muistomerkki, joka samalla 
kruunasi työn. Siitä tuli kapea, noin kahdeksan metrin korkuinen 
patsas, jota koristivat vitsakimput ja hakaristi, ja jonka jalustassa 
rivi lapioita symbolisoi sitä työtä, jota oli vaadittu ,akselin tien'' 
rakentamiseen. Se pystytettiin Tobrukista länteen sille kohdalle, 
jossa , akselin tie* yhtyi Via Balbiaan, ja jossa keskeytymätön lii- 
kennevirta haarautui. Rintaman ensimmäisiin varustuksiin oli Via 
Balbian tietä vain muutamien kilometrien matka. 

Siten tuli tästä muistomerkistä luovan ja rakentavan elämän 
vertauskuva keskellä erämaata ja kuolemaa, joka sodassa vaatii 
väistämättömän veronsa. Kaikkien niiden mielissä, jotka ovat joutu- 
heet pysähtymään sen läheisyyteen tai ajamaan sen ohi, tulee se 
säilymään unohtumattomana todistuksena saksalaisten ja italia- 
laisten välisestä toveruudesta Marmarikassa. 

Kaakkois-Euroopan 
maat ja vapautus 





Kukaan ei maailmansodan jälkeisinä aikoina enemmän saanut 
kärsiä materialismin valtaanpääsystä Euroopassa kuin Kaakkois- 
"Euroopan pienet ja keskisuuret kansat, joita huolimatta toitotetusta 
— itsemääräämisoikeudesta ei kohdeltu , vapaina veliinä*, vaan jotka 
voitettuina kansoina joutuivat voittajan mielivallasta riippuviksi. 
Kokonaisia kansakuntia orjuutettiin, pirstottiin, osat ahdettiin uusiin 
* keinotekoisiin valtioihin, ja kokonaisten kansakuntien omalaatuiset 
piirteet hävitettiin. Alkoi melkein toivoton aika, jolloin sielullinen 
— hätä usein ylitti ulkonaisen hädän. 


Saksan kansallinen nousu ja fascistinen vallankumous eivät mer- 
kinneet ainoastaan kahden olemassaolossaan uhatun kansakunnan 
jälleenheräämistä, vaan sitä, että mannermaamme vanhat ja aidot 
kulttuurivoimat työnsivät yltään Lontoosta ja Moskovasta peräisin 
olevan kaksinaamaisen materialismin ikeen. 


Niitä vasallivaltioita, joiden oli määrä vartioida sitä vankilaa, 
— johon suuruus ja todellinen vapaus oli suljettu, ei ole enää olemassa. 
Nyt kun kolmivaltasopimuksen kansojen voimakkaat iskut ovat mur-" 
taneet vankilan muurit, nousevat sen raunioista esiin kaikki ne kansa- 
i kunnat, joille oli tehty vääryyttä turvallisuuden ja maailmanrauhan 
nimissä. Euroopan kasvoilta putoaa pois se petollinen demokraattisen 


itsetyytyväisyyden naamio, jonka voittajat olivat sille asettaneet, ja 


se näyttää jälleen todelliset piirteensä, jotka ovat samat kuin Jumalan 
luomien kansakuntien kuolemattomat piirteet. 

Brittiläisten plutokraattien karkoittaminen Euroopan mantereelta 
johti Itä-Euroopan kansojen vapautukseen. Tässä Euroopan epävakai- 
simmassa kolkassa syntyi kansalliselle pohjalle uusi liitto, joka tulee 
olemaan takeena rauhasta ja tuloksellisesta työstä. 


Tämän uuden, Itä-Euroopan vapaiden kansojen muodostaman liiton 

yllä lepäsi kuitenkin painajaisen tavoin uhkaava vaara. Kautta vuo- 
sisatojen oli tsaarien päämääränä ollut saattaa Balkan määräämis- 
valtansa alaiseksi, voidakseen sieltä käsin tunkeutua Keski-Euroop- 
paan ja Välimerelle. Niinpä painoi eversti Dimitriievi& Apis murha- 
aseet Sarajevon murhaajien käsiin vasta sitten, kun hän oli saanut 
siihen Venäjän Belgradissa olevan lähettilään ja hänen sotilasattas- 
heansa suostumuksen. Kaksikymmentäseitsemän vuotta myöhemmin 
olivat Venäjän sormet jälleen mukana Belgradin upseeripiirien pe- 
lissä. Kenraali Simovic ryhtyi maaliskuun 27. pvn rikolliseen valtio- 
kaappaukseensa vasta sen jälkeen, kun hän oli saanut varmuuden 
Neuvostoliiton avusta. Kremlin punainen tsaari seurasi edeltäjiensä 
esimerkkiä. Aito bolsheviikkina hän solmi liiton anglosaksilaisen 
plutokratian kanssa estääkseen uuden, antimaterialistisen ja kansal- 
lisen Euroopan ja paremman ihmiskunnan syntymisen. 

Nykyinen suuri vapaustaistelu on ensimmäisistä päivistä alkaen 
ollut Euroopan vapaustaistelua taantumuksen ja anarkian voimia 
vastaan. 





Buleaaria seisoo valmiina 


Yhtynyt Bulgaaria kuuluu Euroopan varakkaimpiin maihin, ja 
sen pinnan alle kätkeytyy vielä paljon käyttämättömiä rikkauksia. 
Jokaisella bulgaarilla on vain yksi ajatus ja yksi tehtävä: puolustaa 
isänmaata. Sen puolesta hän on valmis kestämään kaikki koet- 
telemukset ja kantamaan kaikki uhrit, sitäkin suuremmalla syyllä, 
koska hän tietää, että hänen kuninkaansa ei tule lähettämään häntä 
taisteluun yksinomaan maineen saavuttamisen tarkoituksessa. Jos 
kuningas kutsuu hänet aseisiin, tapahtuu se siitä syystä, että kysy- 
myksessä on välttämätön pakko. Bulgaarian kansan sankarillisuus 
sen taistelussa eheytymisen puolesta on takuuna siitä, että Bul- 
gaariasta tulee muodostumaan Kaakkois-Euroopan rauhan luja ja 
valloittamaton tukipiste. 

Kenraaliluutnantti Daskaloif 
Bulgaarian sotaministeri. 


48 



























ANTONIO DE SAINT EXUPERY, MARSEILLE: 
Oikea pohja 


= Vain sellaiset ihmiset saattavat nimittää toisiaan tovereikseen, 
jotka rinta rinnan ryntäävät kohti samaa kukkulaa, ottaakseen sen 
yhdessä haltuunsa. Miksi olimme niin syvästi onnellisia, voidessamme 
= tänä äärimmäisen mukavuuden aikakautena jakaa erämaassa 
keskenämme viimeiset elintarpeemme? Se osoittaa yhteiskunta- 
tieteiden vastakkaiset ennustukset vääriksi. 


Tämä on ehkä syy siihen, miksi maailma ympärillämme rakoilee 
liitoksissaan: Jokaisella on oma uskonsa, jonka hän toivoo takaavan 
hänelle täyttymyksen. Niillä on kaikilla sama päämäärä, vaikka 
= tunnussanat vaihtelevatkin. Eri perusteista lähtien haluaa jokainen 
E kulkea omaa tietään. Mutta varsinaisesta päämäärästä ei olla eri 
— mieltä. Se kohoaa kaikkien poliittisten, kirkollisten, maailmankat- 
— somuksellisten ja muiden pyrkimysten yläpuolelle. 


Me kaipasimme toveruutta autioksi muuttuneessa maailmassa. 
Ihmeellinen elämys, joka aiheutui leivän jakamisesta toverien 
— kanssa sai meidät omaksumaan sotilaallisen elämänkatsomuksen. 


Jokaiselle ei ole suotu lentoöitä eikä erämaaöitä. Ja kuitenkin 
osoittautuvat kaikkien ihmisten tarpeet samoiksi, jos kaikille 
annetaan samat mahdollisuudet. 

Monet ihmiset keskittyvät koko elämänsä ajaksi omiin asioihinsa, 
* mutta toiset etenevät pettämättömällä varmuudella määrättyyn 
suuntaan, Heidän kohtalonsa selittävien viettien oraat löydämme 
varmasti heidän nuoruudestaan. Mutta historian kirjoittaminen 
tapausten mukaan on harhaanjohtavaa. Samat vietit tapaamme 
nimittäin melkein kaikissa muissakin ihmisissä. Ajateltakoonpa vain 
esim. liikemiehiä, jotka hirvittävänä tulipaloyönä ylittävät oman 
itsensä. He ovat itsekin tietoisia siitä, että he tässä tilaisuudessa 
ovat saavuttaneet täyttymyksen, tästä tulipaloyöstä tulee heidän 
elämänsä merkityksellisin yö. Mutta uusien tilaisuuksien, sopivan 
' — ympäristön ja heiltä jotakin vaativan ihanteen puutteessa he jälleen 
— vaipuvat horroksiin, uskomatta omaan suuruuteensa. Kutsumukset 

Saattavat siis kyllä auttaa' ihmistä vapautumaan, mutta ensin on 
ihmisen pystyttävä pääsemään selville kutsumuksestaan. 

Me emme voi edeltäkäsin arvioida mitään, millä on suurin 
merkitys elämässä. Kauneimman ilon tuottaa aina ,jokin sellainen 
seikka, jolta sitä on vähiten odottanut. Mutta nämä ihanat hetket 
jättävät jälkeensä niin syvän kaipuun, että monet ihmiset toivovat 
takaisin elämänsä synkintä aikaa, mikäli ne ovat tuottaneet heille 
tällaista iloa. Kuinka usein olemmekaan nauttineet ikävistä 
muistoista toverien kanssa, joista olemme kauan olleet erossa! 


Elämämme ohjeena on meillä ainoastaan se tieto, että on ole- 
massa voimia, jotka tekevät ihmisen hämmästyttävän hedelmälli- 
seksi. Mutta mistä löydämme ainoan oikean totuuden jokaista 
ihmistä varten. 

Totuudesta ei voi päästä perille loogillisten päätelmien avulla, 
vaan siitä on saatava selvyys kokeilemalla. Jos appelsiinipuut 
juurtuvat ja kantavat hedelmää paremmin tässä maaperässä kuin 
tuossa, silloin on tämä maanlaatu oikea. Jos joku usko, kulttuuri, 
arvonmitta tai työsuunnitelma saattaa johtaa ihmisen siihen täyt- 
tymykseen, josta tässä on puhe, niin silloin on juuri tämä arvonmitta, 
tämä kulttuuri, tämä työsuunnitelma tai tämä usko tälle ihmiselle 
oikea. Kuinka on sitten logiikan laita? Sillä tulee olemaan täysi työ 
sopeutua elämän vaatimuksiin ja tehdä sille tiliä. 

Ihmisen täytyy tuntea vastuuntuntoa ollakseen ihminen: hänen 
on hävettävä nähdessään ympärillään hätää, vaikka hän ei millään 
tavalla olisikaan ollut sitä aiheuttamassa, hänen on oltava ylpeä 
toverinsa menestyksestä; hänen on omalta osaltaan tietoisesti 
autettava maailman rakentamisessa. 

Jonkin ammatin suuruus perustuu ehkä ennen kaikkea juuri 
siihen, että se saattaa ihmiset kosketuksiin toistensa kanssa. Vain 
seurustelu ihmisten kanssa tuottaa todellista iloa. 

Jos ryhtyisin etsimään muistojeni joukosta niitä, jotka ovat säilyt- 
täneet tuoreutensa, tai jos laskisin yhteen ne tunnit, joilla todellakin 
on merkitystä elämässäni, saisin varmasti kokoon vain sellaisia, 
joita mitkään maailman rikkaudet eivät olisi pystyneet minulle 
hankkimaan. Ystävyys ei ole tarjolla myytäväksi, ja rahalla ei voi 
ostaa aseveljiä, jotka elinijäksi ovat sidotut meihin yhdessä 
kestettyjen koettelemusten siteillä. 

TRI VJEKO VRANCIC, AcrAM: 


Euroopan muodonvaihdos 


Wersaillesissa luotua Eurooppaa ei enää ole olemassa. Se ei 
säilynyt edes niin pitkää aikaa, että sen raunioista olisi voinut 
muodostua historiallinen muistomerkki. Sillä nuorien kansojen kädet 
raivaavat ja tasoittavat uusia teitä, joita pitkin uudelleen syntynyt 
ihmiskunta on etenevä uutta elämää kohti. 


Vanhan Euroopan kriisi ilmeni kahden viimeisen vuosisadan 
aikana materialistisen filosofian valtaanpääsemisessä, kunnes se 
vihdoin + huipentui — materialistis-kansainväliseksi — kommunismiksi. 
Yhteiskunnallinen, valtiollinen ja taloudellinen kriisi kuvastui indivi- 
dualistisen yhteiskunnan elämässä johtaen demokraattisen valtiomuo- 
don tuhoutumiseen ja vapaamielisen yhteiskunnan rappeutumiseen. 

Tämän tässä määrin sairaan Euroopan yhteiskuntajäriestys 
perustui kaikkien aikojen suurimpaan valheeseen, nimittäin pelkkään 
rationalismiin ilman henkeä ja rakkautta, sillä se omaksui valtio- 
muodon, jolle annettiin komealta kajahtava nimi demokratia ja jossa 
pienten ja suurten ryhmien edut loputtomasti kilpailivat keskenään 
kuten keinotekoisten jänisten jälkeen usutetut koirat. Kaikki olivat 
vakuutettuja siitä, että he tällä kilpajuoksulla täyttivät pyhän 
velvollisuutensa ,luokkaansa* kohtaan. Sillävälin nauttivat tämän 
järjestelmän ylläpitäjät yksin kaikkia tämän päättömän kilpajuoksun 
aiheuttamia etuja, keräten taskuihinsa vieraiden kansojen työn ja 
vaivan hedelmät. 

Sillä välin kun vanha Eurooppa politiikassaan alituisesti saarnasi 
»ihmisten oikeuksia, käytiin sen talouselämässä häikäilemätöntä 
taistelua työn ja pääoman välillä. Sen onnistui jakaa yhteiskunta- 
ruumis eri. luokkiin ja kiihoittaa ne toisiaan vastaan teroittamalla 
niille, että jokaisella näistä keinotekoisista luokista oli yksityisiä 
etuja valvottavanaan. 


Tulos näistä vanhan Euroopan omaamista kahdesta , vapaudesta", 
nimittäin poliittisesta ,,vapaudesta* eli demokratiasta ja taloudel- 
lisesta ,,vapaudesta* eli liberalismista oli melkein kaikkien yhteis- 

kunnallisten laitosten rappeutuminen sekä poliittinen ja taloudellinen 
luhistuminen siinä muodossa, jossa meidän sukupolvemme oppi 
tuntemaan yhteiskunnallisen kriisin sen koko laajuudessa ja kaikilla 
yhteiskuntaelämän eri aloilla, eli siis filosoofisen, uskonnollisen, 
tieteellisen ja taiteellisen elämän aloilla. 

Kuinka syvälle materialismi oli juurtunut vanhan Euroopan 
vallanpitäjien mieliin ja kuinka suuressa määrin se oli kovettanut 
heidän sydämensä, käy ilmi siitä tosiasiasta, että nämä ihmiset, jotka 
tässä kilpajuoksussa eivät lainkaan ottaneet huomioon yksilöiden 
onnea ja joilla ei ollut mitään käsitystä yhteiskunnan merkityksestä, 
ryhtyivät sokeudessaan kaikin käytettävissä olevin keinoin taistele- 
maan uutta Eurooppa vastaan, asettuivatpa tässä tarkoituksessa 
vielä yhteistyöhönkin ihmiskunnan pahimman vihamiehen, bolshe- 
vismin kanssa. 

Tämä yhteistyö ei todellakaan johdu sattumasta, sillä sekä 
demokraattis-materialistinen että bolshevistinen aate perustuvat 
kumpikin samaan valheeseen ja ovat kumpikin tulos rationalistisesta 
yhteiskuntakäsityksestä.  Bolshevismi on viimeinen rationaalisen 
filosofian myrkyttämän yhteiskunnan sairaista hedelmistä, se on 
vaikean yhteiskunnallisen sairauden viimeinen aste. 


19. vuosisadan suuri valhe, väärin ymmärretty yksilön ,vapaus', 
johti surullisiin mutta välttämättömiin seurauksiin, nimittäin koko- 
naisen järjestelmän tuhoutumiseen ja kokonaisten kansojen myrkyt- 
tymiseen, kansojen, joita nyt painaa niiden miesten syntien taakka, 
joiden olisi pitänyt olla niiden esitaistelijoina taistelussa terveh- 
tymisen puolesta. 

Onneksi = säilyttivät näiden sairaiden kansojen rinnalla toiset 
kansat terveytensä, ja niiden on onnistunut kaksi vuosisataa 
kestäneen taistelun jälkeen vapautua rationalistisen filosofian tu- 
hoisalta vaikutukselta. Euroopassa kyti valheiden rinnalla vielä 
totuudenkin kipinä. 19. ja 20. vuosisadan saksalaisten filosoofien, 
paras esimerkki materialismin tuhoisaa vaikutusta vastaan kohdis- 
tetusta terveestä vastarinnasta. Ihmiskunnan on tunnettava kiitol- 
lisuutta heitä kohtaan, koska heidän ainakin eräässä osassa Eurooppa 
onnistui säilyttää kipinä elävää uskoa parempaan tulevaisuuteen ja 
niihin — ihanteisiin, joiden avulla Hitlerin ja Mussolinin kaltaiset 

in knki 


i" < 








* persoonallisuudet myöhemmin = sytyttivät kansallissosialismin = ja 
fascismin pyhän tulen. 


Ne kansat, joiden onnistuu herättää tämä puhdistava tuli sydämes- 
sään ja joiden sen avulla onnistuu kehittää pyhä usko uhrautuvai- 
suuteen ja rakkauteen, ne kansat tulevat varmistamaan itselleen 
paikan auringossa. Ne kansat ovat sensijaan tuomitut perikatoon, 
joille tämä ei onnistu ja jotka osoittautuvat siihen kykenemät- 
tömiksi. Ne tulevat ehkä ikuisiksi ajoiksi katoamaan historian 
lehdiltä, kuten niin monet kansat ennen niitä. 

Me kroaatit olemme siinä onnellisessa asemassa, että ihanteita 
ja rakkautta täynnä oleva nationalismi heräsi keskuudessamme jo 


— 70 vuotta sitten. Kansamme ei antanut läntisen demokratian päästä 


myrkyttämään itseään, vaan se odotti itselleen johtajaa. Lopulta 
tämä kaivattu johtaja ilmestyi tri Ante Pavelicin hahmossa, joka 
on nostava Kroatian kansan kukoistukseen sen rodullisten ominaisuuk- 
sien, säädyllisyyden, idealismin, alttiuden ja sen yhteistä asiaa 
kohtaan osoittaman rakkauden avulla ja joka on laskeva Kroatian 
valtion sellaisille perustuksille, että se tulee säilymään ikuisesti. 
Kroatin kansa on onnellinen, koska Jumala näinä kohtalontäyteisinä 
aikoina on lahjoittanut kansalle tällaisen miehen. 


Me kroaatit tulemme kaikin voimin ponnistelemaan osaltamme 
auttaaksemme tämän uuden Euroopan rakentamista, sillä se on 
alkamaisillaan uuden ajanjakson ihmiskunnan historiassa. 





Yhteinen kutsumus 


Voitokkaina ja uhrien yhdistäminä olemme valinneet sen tien, 
joka johtaa tähtiin, kauneimman, mutta myöskin vaikeimman tien. 
Meitä yhdistää tässä yhteinen kutsumus! Tänään, kun me näemme 
vieraiden ihmisten vihan, muodostuu siitä punaisesta verestä, jota 
auttavat kädet yrittivät tyrehdyttää, uuden yhteisön paras takuu. 
Tämän ristiretken aikaansaaman nuorison aseveljeyden on nyt kuten 
tulevaisuudessakin oltava kansojemme ja yksityisten ihmisten välisen 
pysyvän rauhan vahvin tuki. 

Jose Martialay San Antonio, 
Sininen Divisioona. 

KEISARI AUGUSTUS, 63 EKR — 14 JKaKa 


Katsaus sankarilliseen elämään 


Olin vasta yhdeksäntoista vuoden vanha, kun omalla vastuullani 
muodostin sotajoukon. Sen avulla tein lopun erään salaliittolaisioukon 
vallasta, jonka johdosta saavutin senaatin suosion. Seuraavana vuonna 
se valitsi minut jäsenekseen, antoi minulle entisten konsulien oikeudet 
ja tunnusti minut sotajoukkoni johtajaksi. Sen jälkeen senaatti julisti 
maan piiritystilaan, teki minusta käskynhaltijan ja antoi minulle ja 
molemmille konsuleille rajattomat valtuudet. 

Viisi kertaa palasin Roomaan triumfisaatossa, kaksi kertaa ratsain 
ja kolme kertaa vaunuissa. 

Minua tervehdittiin kaksikymmentäyksi kertaa imperaattorina. 
Luovuin muista triumiisaatoista, jotka senaatti minulle myönsi, mutta 
jokaisen voiton jälkeen pyhitin liktorien laakeriseppelein koristetut 
vitsakimput Jupiterille Capitoliumilla ja suoritin tunnollisesti ne 
uhrit, jotka olin luvannut antaa kunkin kysymyksessä olevan sodan 
alussa. Niiden onnellisten sotatoimien johdosta, jotka joko itse tai 
alaiseni olivat suorittaneet maalla ja merellä, järjesti senaatti 
kaksikymmentäviisi kiitosiuhlaa, jotka yhteensä kestivät 825 päivää.- 


Lainsäädännön alalla pyrin jälleen ottamaan käytäntöön monia 
arvokkaita tapoja, jotka olivat vaipuneet melkein unhoon. Monessa 
suhteessa olin esimerkkinä tuleville sukupolville. 


Olen antanut rakentaa seuraavat rakennukset: senaatin ja sen 
yhteydessä olevan Minervan temppelin, Palatium-vuorelle Apollon 
temppelin pylväskäytävineen, keisari Juliuksen temppelin, Luperkalin 
(kotijumalien temppelin), pylväskäytävän Flaminiuksen sirkukseen, 
» jota annoin nimittää Porticus Oktaviukseksi sen miehen mukaan, 
— joka aikaisemmin oli pystyttänyt pylväskäytävän samalle paikalle, 
aition Circus Maximukseen, Jupiter Feretriuksen ja Ouirinuksen tem- 
pelit Capitoliumille, Minervan temppelin, Junon temppelin, temppelin 
vapaudenjumala Jupiterille, Laarien temppelin, Penaattien temppelin, 
nuoruuden jumalattaren temppelin ja Cybelen temppelin Palatium- 
vuorelle. 

Omalle maalleni annoin sotasaalisrahoilla rakentaa kostavan 
Marsin'* temppelin ja Augustuksen forumin. Apollo-temppelin viereen 
rakensin teatterin maalle, jonka suurimmaksi osaksi olin ostanut 
yksityisiltä henkilöiltä, ja minä annoin tälle teatterille nimen vävyni 
Marcelluksen mukaan. 

Ne 35000 naulaa kultaa, jotka Italian kaupungit olivat minulle 
lahjoittaneet riemusaattoni johdosta, minä lähetin takaisin, enkä 
myöhemminkään ottanut vastaan sitä kultaa, jota nuo maakunnat 
niin auliisti tarjosivat minulle joka kerran, kun minua tervehdittiin 
imperaattorina. i 

Voiton jälkeen annoin kaikille Aasian provinssin maakuntien 
temppeleille takaisin ne koriste-esineet, jotka vastustajani olivat 
niistä ryöstäneet ja ottaneet haltuunsa. 

Roomassa oli noin 80 hopeaista kuvapatsasta, jotka esittivät 
minua seisomassa, ratsain tai nelivaljakon vetämissä vaunuissa. Ne 
minä annoin poistaa ja pyhitin sen sijaan kultaisia lahjoja Apollon 
temppelille omassa nimessäni ja niiden nimissä, jotka olivat Kunnioit- 
taneet minua pystyttämällä nuo kuvapatsaat. 

Puhdistin meren merirosvoista. Tässä sodassa otin kiinni noin 
30 000 orjaa, jotka olivat paenneet isänniltään ja tarttuneet aseisiin 
vastoin — vallitsevaa — valtionjärjestystä. Luovutin heidät takaisin 
isännilleen ristiinnaulitsemista varten. 

Koko Italia vannoi minulle vapaaehtoisesti uskollisuuttaan ja va- 
litsi minut johtajakseen siinä sodassa, jossa saavutin Aktiumin voiton. 

Yli 700 senaattoria on palvellut lippujeni alla. Näistä oli tai on 
tähän mennessä 83 toiminut konsulina ja 170 papillisissa viroissa. 

Olen laajentanut kaikkia niitä Rooman provinsseja, jotka rajoit- 
tuvat kansoihin, jotka eivät ole määräysvaltamme alaisia. 

Laivastoni on Pohianmereltä Reinin suulta purjehtinut itään aina 
kimbrien maahan saakka, mihin siihen mennessä yksikään roomalai- 
nen ei vesitse eikä maitse ollut astunut jalallaan. Kimbrit ja karydit, 
semnonit ja muut näillä seuduilla asuvat germaaniset heimot pyysivät 
lähettiläiden välityksellä minun ja Rooman kansan ystävyyttä. 

Minun käskystäni johdettiin suunnilleen samoihin aikoihin kaksi 
sotajoukkoa Ethiopiaan ja ns. onnelliseen Arabiaan. Molempien kan- 
sojen valtavat sotajoukot tuhottiin avoimessa taistelussa ja useita 
kaupunkeja = valloitettiin. Ethiopiassa tunkeuduttiin aina Nabatan 

kaupunkiin saakka, joka sijaitsee lähellä Meroeta. Liitin Egyptin 
Rooman valtakuntaan. 

Kun kuningas Artaxes oli murhattu olisin voinut tehdä Armeniasta 
Provinssin, mutta pidin parempana toimia edeltäjieni esimerkin 
mukaan ja annoin tämä valtakunnan poikapuoleni Tiberiuksen välityk- 
sellä Tigranekselle joka oli kuningas Artavasdeksen poika ja 
kuningas Tigraneksen pojanpoika. Kun sama kansa myöhemmin 
nousi kapinaan annoin poikani Cajuksen jälleen pakoittaa sen 
kuuliaiseksi. Sitten luovutin sen Ariobarzanekselle, meedialaisen 
Artabazuksen poialle ja tämän kuoleman jälkeen hänen pojalleen 
Artavasdekselle. Kun Artavasdes oli murhattu annoin valtakunnan 
Tigranekselle, eräälle Armenian kuningashuoneen jäsenelle. 


Luokseni pakenivat turvaa anoen Tiridates ja myöhemmin 
Phraates, kuningas Phraateksen poika, molemmat partialaisten 
kuninkaita, Artavasdes Meedian kuningas, Artaxares Adiabenen 
kuningas, Dumnobellaunus brittiläisten kuningas, Mälo sugambrien 
kuningas sekä eräs sveeviläisten markomannien kuningas. Partia- 
laisten kuningas Phraates, Orodeksen poika lähetti luokseni Italiaan 
kaikki poikansa ja pojanpoikansa, ei siksi, että hänet oli voitettu 
sodassa, vaan siksi, että hän toivoi tällä tavalla voittavansa minun 
ystävyyteni. 

Minun hallitusaikanani oli sitä paitsi monilla kansoilla, jotka 
aikaisemmin eivät koskaan olleet missään virallisissa tai ystäväl- 
. lisissä suhteissa Rooman kansaan, tilaisuus vakuuttautua siitä, että 
Rooman kansa piti kunniassa kansojen oikeuksia. : 

Partialaiset ja meedialaiset, jotka lähettiläiden välityksellä olivat 
Sitä minulta anoneet, saivat minulta kuninkaikseen oman kansansa 
prinssejä: Partialaisten kuninkaaksi tuli Vonones, kuningas Phraatek- 
sen poika ja kuningas Orodeksen pojanpoika; meedialaisten ku- 
ninkaaksi tuli Ariobarzanes, kuningas Artavasdeksen poika = ja 
kuningas Ariobarzaneksen pojanpoika. 


Senaatti soi minulle arvonimen Augustus, antoi virallisesti koristaa 
asuntoni oven laakerinlehdillä ja kiinnitytti sen yläpuolelle kruunun. 
Sitä paitsi pystytettiin curia Julialle kultainen kilpi, johon oli kai- 
verrettu, että Rooman senaatti ja kansa olivat omistaneet sen minulle 
tunnustukseksi urhoollisuudestani, rauhanrakkaudestani, oikeamielisyy- 
destäni ja tunnollisuudestani. 

JOHANN WOLFGANG VON GOETHE: 


Tykistötaistelu 


Taisteluselostus vuodelta 1792 


Aamu hämärsi, ja se toi mukanaan tihkusateen, joka peitti maan. 
Kun lähdimme liikkeelle, oli jo aivan valoisaa. Koska Weimarin 
herttuan rykmentti muodosti kärkijoukon, annettiin sille henkivartijaes- 
kadroonalle, joka ratsasti kaikkein etumaisena, muutamia husaareja, 
joiden oli määrä näyttää tietä päämääräämme. Ratsastimme toisinaan 
ripeästi ravaten yli puuttomien ja pensaattomien peltojen ja kuk- 
kuloiden. Argonnien metsät häämöittivät kaukana vasemmalla. Tih- 
kusade = piiskasi voimakkaammin kasvojamme: mutta pian me 
havaitsimme hyvin kauniin ja hyvin hoidetun poppelikujan, joka oli 
poikittain kulkusuunnassamme. Se oli Chalonin ja St. Menehouldin 
välinen tie, Pariisin ja Saksan välinen tie. Me ratsastimme sen poikki 
harmaaseen tuntemattomuuteen. 

Pian me kuitenkin jouduimme merkilliseen tilanteeseen, kiihkeän 
tykkitulen kohteeksi, ilman että kukaan meistä käsitti, mistä kuulat 
oikeastaan olivat peräisin; mehän etenimme erään liittolaisillemme 


"kuuluvan patterin takana ja vastapäisten kukkuloiden vihollistykit 


olivat niin kaukana, että niiden oli mahdoton ulottua meihin. Pysäh- 
dyin rintaman sivulle, ja minulla oli mitä parhain näköala: tusinoit- 
tain ammuksia putosi eskadroonan eteen, mutta onneksi ne eivät 
ponnahtaneet eteenpäin vaan painuivat pehmeään maahan. Multaa ja 
lokaa roiskui miesten ja hevosten päälle. Taitavien ratsastajien 
hillitsemät mustat hevoset pärskyivät ja hirnuivat, mutta koko rivistö 
jatkoi etenemistään joutumatta erilleen toisistaan tai epäiäriestykseen. 

Tykistötuli jatkui sillävälin edelleen: Kellermannilla oli vaa- 
rallinen asema Valmyn myllyn luona, joka oli tykistötulen varsinai- 
sena kohteena; eräs ruutivaunu lensi siellä ilmaan, ja me iloitsimme 
niistä menetyksistä, joita se luultavasti aiheutti vihollisen keskuu- 
dessa. Tykistötulen piirissä ja sen ulkopuolella olimme kaikki 
oikeastaan vain katselijoita ja kuuntelijoita. Pysähdyimme Chalonin 


tiellä erään Pariisiin osoittavan tienviitan luona. 

Tänä päivänä tuhlattiin molemmin puolin kymmeniä tuhansia 
laukauksia, mutta meidän puoleltamme ei kaatunut kuin 1200 miestä 
ja nekin kaatuivat aivan turhaan. Taivas selkisi valtavan jyrinän 
vaikutuksesta, sillä tykistö tulitti kuin komppania, tosin epätasaisesti, 
joskus heikommin, toisinaan taas voimakkaammin. Iltapäivällä kello 
yhden aikaan se pienen tauon jälkeen yltyi voimakkaimmilleen, maa 
vapisi sanan todellisessa merkityksessä ja kuitenkaan asemissa ei 
saattanut havaita pienintäkään muutosta. Kukaan ei ollut selvillä 
lopputuloksesta. 

Olin kuullut niin paljon puhuttavan kanuunakuumeesta ja tahdoin 
päästä perille siitä, minkälaista se oikein oli. Ikävystyminen ja 
mielenlaatu, joka jokaisessa vaarassa pakoittaa tekemään jotain 
rohkeata tai uhkarohkeata, saivat minut tyynesti ratsastamaan la 
Lunen etuvarustukselle. Se oli taaskin joutunut meikäläisten käsiin, 
mutta tarjosi villin näyn. Katot oli ammuttu rikki ja sinne tänne oli 
siroiteltu vehnäkupoja, joilla virui kuolettavasti haavoittuneita. 
Lisäksi tuli silloin tällöin vielä joku kanuunankutila, joka harhau- 
tuneena kolisi tiilikattojen jäännöksillä. 


Olin nyt keskellä sitä vyöhykettä, jolle kuulat satelivat. Niiden 
aikaansaama melu on hyvin merkillinen, yhdistelmä hyrrän surinasta, - 
veden lorinasta ja linnun piipityksestä. Ammukset eivät olleet kovin 
vaarallisia maan kosteuden vuoksi, ne pysähtyivät siihen mihin ne 
putosivat, ja mielettömällä tiedusteluratsastuksellani olin ainakin 
turvassa takaisinpofinahtavilta kuulilta. 

Tässä. tilanteessa saatoin kuitenkin pian havaita, että sisälläni 
tapahtui jotain epätavallista. Koetin ottaa tarkan selvän sen laadusta, 
mutta kuitenkin voin kuvata tätä tunnetta ainoastaan vertauksella. 
Tuntui siltä kuin olisin ollut hyvin kuumassa paikassa, mutta samalla 
olin täydellisesti tämän kuumuuden vallassa, niin että se olotila, 
jossa ulkonaisesti olin, samalla oli myös sisäinen olotilani. Silmät 
eivät tuntuneet heikommilta, vaan yhtä teräviltä kuin ennenkuin, 
mutta kuitenkin näytti koko maailma saaneen määrätyn punaisen- 
ruskean värisävyn, joka teki koko olotilan samoinkuin kaikki esineet 
vieläkin pelottavammaksi. Veren virtaamista en saattanut tuntea, 
vaan kaikki näytti sulautuneen samaan hehkuun. Tästä käy nyt ilmi, 
missä mielessä tätä olotilaa voi nimittää kuumeeksi. Kuitenkin on 
pantava merkille, että tämä kammottavan painostava tunne valtaa 

meidät korvien kautta, sillä varsinaisena syynä näihin tuntemuksiin 
on kuitenkin tykkien jylinä ja ilmaa halkovien ammusten ulvonta, 
vongunta ja räiske. | 

Ratsastettuani takaisin ja päästyäni täydelliseen turvaan, havaitsin 
ihmeekseni, että kysymyksessä oleva hehku sammui heti jättämättä 
jälkeensä mitään kuumeista tunnetta. 

Jatkoimme etenemistämme ja keskustelimme äsken sattuneista 
tapauksista samoin kuin siitä, mikä meitä mahdollisesti odotti. Nyt 
on muistettava, että pieni seurueemme, joka oli lyöttäytynyt husaarien 
seuraan, oli joutunut yhteen sattumalta ja oli kokoonpantu mitä 
erilaisimmista aineksista; kysymyksessä oli pääasiassa suoraluon- 
teisia, jokainen omalla tavallaan hetken tapauksissa mukana olevia 
ihmisiä. Minun on kuitenkin kuvattava erikseen erästä vakavaa, 
hyvin kunnianarvoista miestä, joka oli sitä lajia kuin preussilaiset 
soturit näihin aikoihin tavallisesti olivat, enemmän esteettisesti kuin 
filosoofisesti sivistynyt, määrätyllä raskasmielisellä tavalla vakava, 
hiljaisesti sisäänpäin kääntynyt ja taipuvainen suorittamaan melkoi- 
sella antaumuksella hyviä tekoja. 


Ratsastaessamme tällä tavalla eteenpäin herätti eräs harvinainen 
ja miellyttävä näky meissä kaikissa yleistä mielenkiintoa. Kaksi 
husaaria näytti tietä eräälle mäkeä ylöspäin pyrkivälle yhden 
hevosen vetämälle, kaksipöyräiselle pikku vaunulle, ja kun me 
tiedustelimme, ketä mahtoi olla tuon pingoitetun katoksen alla, niin 
ilmestyi näkyviin noin 12 vuoden ikäinen poika, joka ohjasi hevosta 
ja ihmeen kaunis tyttö tai nuori nainen, joka kumartui esiin vaunun- 
nurkasta katsoakseen niitä monia ratsastajia, jotka ympäröivät hänen 
kaksipyöräisiä vaunujaan. Jokaisen meistä valtasi mielenkiinto, mutta 
kaunottaren todellinen auttaminen meidän oli pakko jättää myö- 
tätuntoisen ystävämme tehtäväksi, joka siitä hetkestä alkaen, jolloin 
hän oli nähnyt nuo puutteelliset vaunut, oli tuntenut vastustamatonta 
halua tehdä jotain asian auttamiseksi. Me muut vetäydyimme taaem- 
maksi, mutta hän kyseli tarkasti kaikkia yksityiskohtia, ja kävi ilmi, 
että Samogneuxista kotoisin oleva nuori nainen, joka oli matkalla 
kaukaisten sukulaistensa luo välttääkseen uhkaavan ahdingon, olikin 
pakomatkallaan joutunut suoraan keskelle vaaraa; ihmisethän 
kuvittelevat vaarallisessa tilanteessa niin usein, että kaikkialla muualla 
on parempi kuin siellä, missä he itse ovat. Ystävällisesti me nyt 

yhtenä miehenä selvitimme hänelle, että hänen oli paras kääntyä 
takaisin. Myöskin johtajamme, ratsumestari, joka aluksi kuvitteli 
vakoilun olevan kysymyksessä, antoi kunnon ystävämme sydämel- 
lisen kaunopuheisuuden lopulta tehdä itsensä vakuuttuneeksi ereh- 
dyksestään; kahden husaarin rinnalla myötätuntoinen ystävämme 
sitten myöskin saattoi tämän nuoren naisen jossain määrin rauhoit- 
tuneena takaisin kotiseudulleen; ja kun me mitä parhaassa kurissa 
ja järjestyksessä pian ratsastimme kylän halki, seisoi nuori nainen 
siellä eräällä muurilla omaistensa keskellä ja tervehti meitä iloisesti, 
ja koska hänen ensimmäinen seikkailunsa oli päättynyt niin onnel- 
lisesti, myöskin toivorikkaasti. 

Keskellä sotaretkiä sattuu toisinaan tällaisia tapauksia, jolloin 
jokainen tekee parhaansa ollakseen ritarillinen ja jolloin solmitaan 
eräänlainen laillinen rauha keskellä sekasortoa. 


Olin 31. päivän aamuna puoliksi hereillä makuuvankkureissa, jotka 
ovat mitä kuivin, lämpimin ja miellyttävin makuupaikka, kun kuulin 
liikettä  nahkaverhon takaa. Avatessani verhot näin Weimarin 
herttuan, joka esitteli minulle erään odottamattoman vieraan. Tunsin 
heti seikkailuistaan kuuluisan Grothuksen, joka oli valmis täälläkin 
näyttelemään sissin osaa ja oli saapunut suorittaakseen vaikean 
tehtävän, antautumisvaatimuksen viemisen Verduniin. Tämän johdosta 
hän oli tullut pyytämään ruhtinaalta mukaansa airutta, ja eräs 
esikunnan airueista, joka ilmeisesti oli hyvillään osakseen tulleesta 
kunniasta, määrättiinkin viipymättä hänen käytettäväkseen. Me 
tervehdimme toisiamme mitä sydämellisimmin muistellen vanhoja 
seikkailujamme ja sen jälkeen Grothus kiiruhti suorittamaan tehtä- 
väänsä, joka antoi aihetta moniin leikkipuheisiin, sen jälkeen kun se 
oli saatettu päätökseeen. Kerrottiin kuinka hän airut edellään j 
husaarit takanaan oli ratsastanut pitkin maantietä, ja kuinka ver- 
dunilaiset, nuo kiihkovallankumoukselliset, jotka joka eivät olleet 
selvillä kansainvälisestä oikeudesta tai eivät välittäneet siitä, olivat 
jatkaneet ampumista. Edelleen kerrottiin kuinka hän oli sitonut 
valkoisen nenäliinan airueen torveen ja määrännyt tätä toitottamaan 
yhä voimakkaammin; kuinka eräs komennuskunta oli pidättänyt 
hänet ja vienyt hänet yksin silmät sidottuna linnoitukseen, kuinka 
hän siellä oli puhunut kauniisti saamatta mitään aikaan ja muuta 
samantapaista, jonka avulla maailmassa yleisen tavan mukaisesti 

yritettiin vähentää suoritetun työn arvoa ja riistää sen suorittajalta 
hänelle kuuluvaa kunniaa. 


Kun siis linnoitus, kuten luonnollista olikin, oli kieltäytynyt 
suostumasta ensimmäiseen antautumisvaatimukseen, o pakko ryhtyä 
jatkamaan pommitusvalmisteluja. 


Pommitus alkoi keskiyöllä. Siihen osallistui sekä oikealla ran- 
nallamme oleva patteri että toinen vasemmalla rannalla oleva, joka 
aikaansai suurimmat vauriot, koska se sijaitsi lähempänä ja ampui 
paloraketteja. Katselimme rauhallisesti, kuinka nämä vpyrstölliset 
tulimeteoorit lensivät ilman halki ja pian sen jälkeen sytyttivät erään 
kaupunginkorttelin tuleen. Kaupunkia kohti suuntaamiemme kiikarien 
avulla saatoimme yksityiskohtaisesti tarkastella niiden aikaansaamaa 
tuhoa; saatoimme eroittaa. ihmisiä, jotka ylhäällä muureilla innok- 
kaasti yrittivät estää palon levenemistä, ja saatoimme selvästi 
havaita, kuinka kattohirret luhistuivat. 


Pommitus lakkasi syyskuun 1. päivä kello 8 aamulla, vaikka vielä 
molemmin puolin jatkuvasti ammuttinkin yksinäisiä kuulia. Piiritetyt 
ampuivat meitä varsinkin eräällä 24 naulan tykillä, jonka harvoja 
laukauksia oli pidettävä pikemmin pilana kuin totena. 


Aivan vastapäätä tätä järeintä tykkiä oli viinitarhojen viereiselle 
vapaalle kukkulalle asetettu kaksi ratsastavaa husaaria pitämään 
kiinteästi silmällä kaupunkia ja sitä ympäröivää maastoa. Vartio- 
vuoron aikana he saivat olla aivan rauhassa. Mutta vartionvaihdon 
aikana tuli kukkulalle sekä lisää sotilaita että myöskin koko joukko 
katselemaan kiiruhtavia ihmisiä, niin että siellä oli lopulta melkoinen 
määrä väkeä. Piiritetyt pitivät järeän tykkinsä valmiina. Sillä hetkellä 
seisoin noin sadan askeleen päässä selkä käännettynä tätä husaari- 
ja ihmisryhmää kohti, keskustellen erään ystäväni kanssa, kun äkkiä 
kuulin takanani uhkaavan, vonkuvan räiskähdyksen, joka sai minut 
kääntymään ympäri, ilman että tiedän, oliko siihen syynä tuo ääni, 
ilmanpaine, vaiko joku sisäinen pakko. Näin, kuinka kuula kaukana 
hajaantuneen ihmisryhmän takana vielä ponnahteli muutamien aitojen 
yli. Sitä ryhdyttiin meluten etsimään heti kun se oli lakannut ole- 
masta vaarallinen; kukaan ei ollut loukaantunut ja ne onnelliset, 
jotka vihdoin saivat tämän pyöreän rautamöhkäleen haltuunsa 
kantoivat sitä riemusaatossa ympäri. 

LUDWIG VON HOLBERG, TANSKALAINEN 
RUNOILIJA, 1684—1754: 


Innostuksesta 


Todellinen innostus on joko sokeata ja järjetöntä tai sitten sitä 
ohjaa järki. Sokean innostuksen vallassa oleva henkilö suorittaa 
tekonsa järjettömän kiihkon alaisena. Mutta viisaan ihmisen innos- 
tusta hallitsee järki. Henkilö, jolle järjetön innostus on ominaista 
kuvittelee olevansa kaikkein viisaimmillaan juuri silloin kun hän on 
aivan poissa suunniltaan. Sellainen henkilö on kuin virvatuli, jonka 
vähäisinkin tuulenhenkäys siirtää paikasta paikkaan ja joka ei tiedä 
mistä tulee ja mihin menee. Hän on kuin kiiltomato, joka loistaa vain 
tietämättömyyden pimeydessä. Hänen itserakkautensa kuolettaa 
kaiken rakkauden. Innokas haaveilija pitää mielettömyyttään viisau- 
tena. Hän kuvittelee tekevänsä velvollisuutensa ja tekeekin virheitä. 
Tämä on kaikkein kiihkein laji innostusta. Sen vuoksi se on myöskin 
kaikkein lyhytaikaisin. Se muistuttaa kuumetta. Kuta voimakkaampi 
se on sitä nopeammin se lakkaa riehumasta. Paras keino tämänlaa- 
tuista innostusta vastaan on antaa kiihkon mennä ohi. Jos kiihkoa 
yritetään taltuttaa, on tulos sama kuin jokea padotessa. Joen juoksu 
käy vain kiihkeämmäksi, jos sitä koetetaan estää vapaasti virtaa- 
masta patojen avulla. Historia tarjoaa meille tästä useita esimerkkejä. 
Kun tämänlaatuinen innostus on vahvimmillaan ja saa muut vapise- 
maan pelosta, niin katoaa se myöskin pian. Se muistuttaa määrättyjä 
säämerkkejä. Ne ilmestyvät ja katoavat melkein samalla hetkellä. 
Tässä mielessä olen usein verrannut tätä kiihkomielisyyttä erääseen 
määrättyyn hyönteislajiin, joka noin 20 vuotta sitten nakersi rikki 
Hollannin padot ja uhkasi siten saattaa koko maan täydelliseen 
perikatoon. Kun niitä vastaan oli turhaan taisteltu monilla keinoilla, 
lopettivat nämä tuholaiset yhtäkkiä itsestään työnsä. Epätoivo, jonka 
tämä vitsaus oli herättänyt näytti pelkältä pahalta unelta. 

Ylenpalttisen kiihkomielen riivaamista ovat tunnetuimpia uudes- 
tikastajat. Keskiaikana kuuluivat tähän ryhmään myöskin ne lapset, 
jotka kokoontuivat yhteen lähteäkseen luvattuun maahan valloitta- 
maan sitä. He antoivat voimakkaan tunnekuohun sokeasti johtaa 

iisensä tähän yritykseen. He unohtivat täydelleen ketä he olivat ja 
millaiseen yritykseen he olivat ryhtyneet. Näihin kuuluvat myöskin 
kaikki ne, joita nimitetään viidennen monarkian jäseniksi. Näillä 
ihmisillä järki ei tule mielikuvituksen avuksi. Sen tähden he törmäile- 
vät kuin villit eläimet tietämättä mistä tulevat ja mihin menevät. He 
muistuttavat miestä, joka ratsasti pillastuneella hevosella. Kun 
häneltä kysyttiin, mihin hän aikoi ratsastaa, hän vastasi: Se riippuu 
hevosestani. Siksi tämäntapaiset intoilijat ovat hyvin vaarallisia. 
Armeija, jonka täyttää tämänlaatuinen innostus on varmasti voitta- 
"maton, jos sotilaat ovat hyvin kouluutettuja ja jos heillä on hyvä 

Innostus valtaa toisinaan yksityiset ihmiset, toisinaan kokonaiset 
kansat, mikä kuitenkin tapahtuu vain harvoin. Viimeksimainitussa 
tapauksessa valtaa se samanaikaisesti hyvin monet, kuten paanillinen 
kauhu. Innostus saattaa täyttää kokonaisen armeijan. Innostus siirtyy 
yhdestä toiseen, samoinkuin pillastus tarttuu yhdestä hevosesta koko 


valjakkoon. i i 


Järjen ohjaama innostus ei ole niin kiihkeätä. Jos sitä osataan 
taitavasti käyttää hyväksi johtaa se sankaritekoihin. Tällaisen 
innostuksen valtaamiin kuuluviksi on laskettava ne sotasankarit, 
jotka ovat herättäneet niin suurta huomiota historiassa. Fanaattinen 
kiihko ja ärsytetty mielikuvitus kuumentaa heidän verensä ja ajaa 
heidät suuriin yrityksiin. He puriehtivat täysin purjein kohti itselleen 
asettamaansa päämäärää. Mutta heitä hallitseva järki johtaa heidät 
onnellisesti satamaan. Roomalaiset olivat aikoinaan tämänlaatuisen 
innostuksen vallassa. Heidän valtansa ja suuri maineensa perustui 
siihen. Toivo vahvistaa tätä innostusta. Mieli kiintyy tulevaan suureen 
onneen. Roomalaisille oli luvattu koko maailman herruus. Tämä toivo 
ylläpiti heidän innostustaan. Se heikkeni vain määrätyissä olosuh- 

teissa kun heidän edessään oli ilmeinen onnettomuus. Parin vuosisadan 
— aikana tapahtui tämä kuitenkin vain kaksi kertaa. Tästä käy ilmi, 
kuinka suuri vaikutus on järkevällä innostuksella. 


Tulevan onnen toivo tekee tämänlaatuisen innostuksen pysyväksi. 
Tuleva onni oli alituisesti roomalaisten silmien edessä. Kierot 
olosuhteet eivät sen tähden voineet saada roomalaisia menettämään 
rohkeuttaan. o 

FRANCOIS P. G. GUIZOT, RANSKALAINEN 
POLIITIKKO JA KIRJAILIJA, 1787 —1874: 


Euroopan | 
kulttuuriyhteyden synty 


Eurooppalaisen kulttuuriyhteyden historia voidaan jakaa kolmeen 
suureen ajanjaksoon: 

1. Alkuperusteiden ja muotoilun aikaan, jolloin yhteiskuntamme 
eri ainekset vapautuvat kaaoksesta ja saavat kiinteät muodot. Yhteis- 
kunnan ainekset ja sitä johtavat periaatteet esiintyvät alkuperäisessä 
muodossaan. Tämä aika kestää suunnilleen noin 12. vuosisadalle asti.. 

2. Haparoivien kokeilujen aikaan. Yhteiskunnallisen järjestyksen 
eri ainekset joutuvat lähempään kosketukseen toistensa kanssa ja 
sulautuvat yhteen, ilman että silti päästäisiin mihinkään yleispä- 
teviin ja pysyviin saavutuksiin tällä alalla. Tämä asiaintila jatkuu 
aina 16. vuosisadalle asti. 

3. Ja lopuksi varsinaisen kehityksen aikaan, jolloin Euroopan 
Inhimillinen yhteiskunta saa määrätyn muodon, alkaa seurata 
määrättyjä suuntaviivoja ja lähestyy nopeassa tahdissa selvää ja 
määrättyä päämäärää. Tämä yhteiskunta sai alkunsa 16. vuosisa- 
dalla ja on säilynyt aina meidän päiviimme saakka. 

Kun tarkastelee niitä kulttuuriyhteiskuntia, jotka ovat edeltäneet 
Euroopan kulttuuriyhteyttä, niin joutuu hämmästyneenä panemaan 
merkille niiden yhtenäisyyden. Euroopassa ovat asiat toisin. Puuttu- 
matta mihinkään yksityiskohtiin saattaa jo heti ensi silmäyksellä 
todeta, että Euroopan kulttuuripiiri on hyvin epäyhtenäinen, seka- 
laisista ja omahyväisistä aineksista kokoonpantu. Täällä esiinty- 
vät kaikki yhteiskunnallisen järjestyksen muodot ja periaatteet 
rinnan: henkiset ja maalliset voimat, pappisvaltaiset ja yksinval- 
taiset, ylimykselliset ja demokraattiset ainekset, samoin kuin kaikki 
luokat ja säädyt ovat sekaantuneet toisiinsa, tekevät toistensa olon 
tukalaksi ja käyvät keskenään keskeytymätöntä taistelua, ilman 
että yksikään niistä saisi toiset syrjäytetyksi ja pääsisi yksin 
hallitsemaan yhteiskuntaa. 

Kun yksityiskohtaisesti tarkastelee jonkin inhimillisen hengen-' 
haaran kehitystä kiriallisuudessa, taiteessa tai jollakin muulla inhi- 
millisen hengen alalla, niin havaitsee, että tämä kehityksen taso on 
yleensä alhaisempi kuin vanhojen kulttuurien aikana. Mutta koko- 
naisuutena katsoen Euroopan kulttuuri on verrattomasti rikkaampi 
kuin mikään muu. 


Ristiretket ovat se ensimmäinen suuri tapahtuma, joka aloittaa 
eurooppalaisen kulttuurin toisen ajanjakson. Ne alkavat 11. vuo- 
sisadalla ja jatkuvat 12. ja 13. vuosisadoilla. Ristiretkien tunnus- 
merkillisin piirre on niiden kaikkialla saavuttama kannatus. Koko 
Eurooppa otti niihin osaa. Ristiretket olivat ensimmäinen koko 
Euroopan käsittävä tapahtuma. Koko Eurooppa ei tähän ajankohtaan 
mennessä ollut kertaakaan ollut samojen tunteiden vallassa, eikä 
se kertaakaan ollut ryhtynyt toimimaan samoista vaikutteista. Siihen 
asti ei ollut olemassa mitään Eurooppaa. Kristillinen Eurooppa 
syntyi ristiretkien vaikutuksesta. Kaikki kristikansat osallistuivat 
ristiretkiin. Tapaus oli sinänsä ennenkuulumaton. 


Mutta tämä ei ole ristiretkien ainoa seuraus. Samassa määrin 
kuin ristiretket merkitsivät eurooppalaista tapahtumaa, muodostuivat 
ne jokaisessa maassa myöskin kansalliseksi ilmiöksi. Jokaisessa 
maassa joutuvat kaikki yhteiskuntaluokat samoien tunteiden valtaan, * 
ne seuraavat samoja aatteita ja tempautuvat mukaan yhteiseen 
innostukseen. Kansakuntien moraalinen yhtenäisyys tulee näkyviin. 
Tämä seikka on aivan yhtä uusi kuin Euroopan yksimielisyyskin 
tässä asiassa. Kun tällaiset tapaukset saattuvat kansojen nuoruu- 
dessa, aikoina, jolloin ihmiset vielä toimivat omasta vapaasta 
tahdostaan punnitsematta asioita edeltäkäsin ja ilman mitään poliit- 
tisia tarkoituksia ja suunnitelmia, silloin on kysymys tapauksista, 
joita historiassa nimitetään sankarillisiksi tapauksiksi, kansakuntien 
sankariajaksi. Todellisuudessa ovat ristiretket uudemman Euroopan 
sankarillisin suoritus. 


Kansallinen, kansakunnallinen ja eurooppalainen. kiihoke kohottaa 
kansan kaikkien yksityisten tavotteidensa yläpuolelle. 


Eurooppa aloitti ristiretket kahdesta painavasta syystä, toinen 
niistä oli siveellistä ja toinen yhteiskunnallista laatua. Kansat 
syksyivät osallistumaan ristiretkiin kuin toivoen pääsevänsä osal- 

liseksi uudesta ja paremmasta olemassaolosta, jonka oli määrä 
avata näköaloja suureen tulevaisuuteen. 

Tunnusmerkillisiä piirteitä aikaisemmalle eurooppalaiselle yhteis- 
kunnalle ovat ainesten moninaisuus ja erilaisuus ja niiden riippu- 
mattomuus toisistaan. Läänitysaatelistolla, ; papistolla ja tavalli- 
silla ihmisillä oli kaikilla aivan erilainen asema ja omat lakinsa ja 
tapansa. Jokaisella yhteiskuntaluokalla oli oma hallituksena, omat 
määräyksensä ja oma valtansa. 

Näiden luokkien sulautuminen yhdeksi yhteisöksi on uuden 
yhteiskunnan ratkaisevin tunnusmerkki. Vanhoista yhteiskunnallisista 
tekijöistä jää jäljelle vain kaksi, hallitus ja kansa. 

Päästäkseen tähän tulokseen Euroopan yksityiset maat ovat 
käyttäneet mitä erilaisimpia järjestelmiä, jotka kaikki ovat rinnak- 
kain voimassa Euroopassa. Yhteiskunnallisen yhteyden poliittisesti 
ja moraalisesti sitovaa periaatetta on odotettu hengelliseltä vallalta, 
aatelistolta, demokratialta ja kuningasvallalta. Tähän mennessä 
ovat kaikki yritykset epäonnistuneet. Ei kenenkään vaikutusvalta 
eikä mikään järjestelmä pystynyt antamaan yhteiskunnalle todellakin 
yleispätevää päämäärää. Syynä näihin epäonnistumisiin oli yhteisten 
etujen ja aatteiden puuttuminen. Kaikki oli vielä liian erikoistunutta, 
* yksilöllisesti ja paikallisesti rajoitettua. Vaadittiin pitkäaikaista ja 
voimaperäistä keskittämistä, ennenkuin yhteiskunta voi samaanaikai- 
sesti sekä laajentua että lujittua, tulla suureksi ja yhtenäiseksi, 
päämäärä, johon yhteiskunta välttämättömästi pyrkii. Yhteiskunta 
ei tiennyt, mikä sitä vaivasi ja mitä se etsi. Sen jälkeen kun 14. 
vuosisadan suuret poliittiset organisoimisyritykset olivat ajautu- 
neet karille, astui Eurooppa vaistomaisesti keskittymisen tielle. 
Tunnusomaista 15. vuosisadalle on, että se pyrki lakkaamatta tähän 
päämäärään yrittämällä löytää yhteisiä etuja ja aatteita ja vastusta- 
malla erikois- ja paikallispyrkimyksiä. Lopputuloksena tästä olivat 
kansat ia hallitukset, joista siihen asti ei suuressa mittakaavassa oltu 
voitu puhua. 

Moraalisen järjestyksen alalla esiintyy kolme suurta tapahtumaa: 
Kirkko - yrittää itse aikaansaada uudistumisen henkisellä alalla, 
kansan uskonto läpikäy muutoksen ja tapahtuu henkinen vallanku- 
mous, joka synnyttä vapaiden ajattelijoiden koulukunnan. Kaikki 
nämä mullistukset tapahtuvat keskellä suurimman poliittisen muu- 

toksen aikaa, jonka Eurooppa tuntee, keskellä aikaa, jolloin kansat 
ja hallitukset saavat kiinteät muodot. Tämä oli myöskin maailman- 
matkojen, suurten yritysten, löytöretkien ja kaikenlaisten keksin- 
töjen aikaa. 

Tämän vuosisadan suuruus ja teot esittäytyvät meille tässä muo- 
dossa, Nämä ovat kaikki tapauksia, joiden seurauksista sen ajan 
ihmiset eivät vielä päässeet nauttimaan. Mutta 16. vuosisadan valta- 
vat vallankumoukset ovat jo ovella. Silloin esiintyi enemmän erilaisia 
ja laadultaan merkitsevämpiä poliittisia, uskonnollisia, filosoofisia 
ja — kirjallisia tapahtumia kuin kaikkina edellisinä vuosisatoina 
yhteensä. Tämä inhimillisen hengen toiminta ilmenee kaikilla aloilla, 
ihmisten keskinäisssä suhteissa, heidän suhteissaan valtaan, valtioi- 
den keskinäisissä suhteissa ja puhtaasti henkisessä työssä. 

Eurooppalaisen kulttuuriyhteyden olemassaolosta ei voi olla eri 
mieltä. Euroopan eri kansojen kulttuurien määrätty yhdenmukaisuus 
on ilmeinen. Huolimatta ajasta, paikasta ja olosuhteista johtuvasta 
erilaisuudesta perustuu tämä kulttuuri samoihin periaatteisiin ja 
johtaa melkein kaikkialla samoihin, toisiaan vastaaviin ilmenemis- 
muotoihin. 





Taistelu tulevaisuudesta 

Sotilaamme tietävät, että nyt on kysymys Unkarin kansan 
elämästä ja tulevaisuudesta. Sentähden unkarilainen sotilas tänään 
taistelee lujassa vakaumuksessa. Tämä hänen vakaumuksensa ja 
hänen taistelutahtonsa ovat takeena siitä, että Unkarin kansa tulee 
raivaamaan itselleen ansaitsemansa paikan Euroopassa. Taisteluhen- 
kemme on todellista. Sillä ei ole mitään yhteistä yltiöisänmaalli- 
suuden kanssa. Mutta se on samalla päättäväistä ja varmasti vakuut- 


tunutta siitä, että taistelun päämäärä tullaan saavuttamaan; 


Kenraalieversti Szombathelyi, 


Unkarin yleisesikunnan päällikkö. 

TOROUATO TASSO, ITALIALAINEN RUNOILIJA, 
1544—1595: 


Kauneutta | 
koskeva vuoropuhelu 


Ruscelli: Kun tarkoituksena on muodostaa sotajoukko tai laskea 
vesille sotalaivasto, niin en tavallisesti ajattele yksinomaan soti- 
laiden, hevosten, laivojen, aseiden ja maalla ja merellä käytävää 
sotaa varten välttämättömien sotatarvikkeiden lukumäärää ja laatua, 
vaan myöskin asetakkien kuosia, lippuja, ruhtinaiden ja ritarien 
vaakunoita ja ennen kaikkea koko tämän näytelmän kauneutta ja 
loistavaa yleisvaikutusta. Minun käsitykseni mukaan saattaa se 
taisteleva puoli jo edeltäkäsin olla varma voitostaan, joka ulko- 
haisessakin suhteessa on arvokkaasti valmistautunut käymään sotaa. 


Minturno: Te haluaisitte siis mieluummin saavuttaa voiton sotilai- 
den kauniiden varustusten kuin heidän urhoollisuutensa avulla. 
Käytännössä se kuitenkin lienee mahdotonta; sillä runsaasti kirjaillut 
asetakit, kypäräkoristeet, telttaleirit ja armeijan muu kuormasto 
kiihoittaa tavallisesti vihollisen saaliinhimoa, eikä suinkaan herätä 
heissä kauhua. 


Ruscelli: Ei se aina pidä paikkaansa; kyllä varustusten ja vaa- 
kunakilpien kauneus usein herättää juuri kauhua. Siksi toivoisin, että 
oma sotajoukkomme muistuttaisi kimbrien sotajoukkoa, sillä kuten 
olemme lukeneet Plutharkoksen teoksista, oli heidän kilvissään 
kuvattuna karhuja, susia, leijonia, metsäkariuja ja muita villejä - 
eläimiä, niin että heidän sotajoukkonsa vihollisen kauhuksi muistutti 
luonnon = itsensä aseistamaa villieläinlaumaa. Minun käsitykseni 
mukaan aseiden herättämä kauhu yhdessä niiden kauneuden kanssa 
on hyvin ratkaiseva tekijä. 


Minturno: Minä olin siinä uskossa, että te ette etsisi kauneutta, 
johon olette niin ihastuneet, ette sotajoukoista, ette raudan välk- 
keestä, ette kanuunoiden savusta ja iylinästä, vaan pikemminkin 

marmorilla ja kuvapatsailla koristetuista puutarhoista ja palatseista, 
joita tällä siunatulla rannikolla ja näillä hurmaavilla kukkuloilla on 
niin useita, vaikka niistä tuskin kuitenkaan voi löytää tauluja tai 
kuvapatsaita, joiden kauneus vetäisi vertoja itse luonnon muo- 
vailemien taideteosten kauneudelle. 


Ruscelli: Ei, kyllä minä olen hakenut kauneutta kaikkialta tai 
ainakin useilta eri tahoilta; Kuvittelin tapaavani sitä rakennuksissa 
yhtä hyvin kuin ritarien kilvissäkin. 


Tuskinpa kukaan on hakenut kauneutta innokkaamin kuin minä; 
mutta toiset eivät aina pitäneet kauniina samaa kuin minä, tai eivät 
ainakaan kaikki. Niinpä on esimerkiksi olemassa hyvin eri mielipi- 
teitä raivoisa Orlando" — runoelmasta. 


Minturno: Emmekö me voisi päästä tästä jollain tavalla varmuu- 
teen. Minusta tuntuu siltä, että samalla tavalla kuin kaikki viisaat 
ihmiset ovat viisautensa avulla viisaita ja kaikki oikeudenmukaiset 
ihmiset -oikeudenmukaisuutensa avulla oikeudenmukaisia, samoin 
ovat kaikki kauniit olennot ja kaikki kauniit esineet itse kauneutensa 
vuoksi kauniita, ja että kauneus tai kaunis, nimittäkäämmepä sitä 
kuinka hyvänsä, on juuri se ominaisuus, joka tekee niistä kauniita. 
Käyttäkäämme siis tätä toteamusta ohjeenamme pyrkiessämme 
löytämään kauneuden olemuksen, sillä se tekee kaikki erehdykset 
mahdottomiksi ja ottakaamme selvä siitä, mikä on se piirre, joka 
saa esim. Rafaelin ja Michelangelon maalamien käärmeiden ja 
paholaisten kaltaiset inhoittavat ja kammottavat olennot, kykloopit 
tai manalan henget näyttämään kauniilta. 


* Ruscelli: Se on luovan neron kauneus, jonka läpi kuitenkin saattaa 
havaita, kuinka kammottavia ja kummallisia nämä kuvatut olennot 
ovat. Kauneus tekee kauniiksi ajatukset ja runolliset mielikuvat, 
huokaukset ja kyyneleet, rakkauden tuskat ja intohimon, se tekee 
kauniiksi myöskin kuoleman ja haavat, jotka rakkaus on aiheuttanut, 
se tekee kauniiksi ilman, maan, virrat, lähteet, puutarhat, metsät, 
laaksot, vuoret, luolat ja kaiken sen, mikä sitä lähestyy. Auringon 
säteiden tavoin ulottuu kauneuden loisto kaikkeen, mikä tulee sen 
lähelle. 


Minturno: Kauneus on se ominaisuus, joka tekee kauniiksi ja 

suloiseksi kaiken sen, joka on kaunista. Mutta lapset ovat osallisia 
vanhempiensa kauneudesta eikä päinvastoin: tästä päätäen olisi äiti 
siis aina kauniinpi kuin tytär. 


Ruscelli: Minun käsitykseni mukaan kuuluvat kauneus ja nuoruus 
yhteen samoin kuin nuoruus ja rakkaus. 


Minturno: Jos Eros on syntynyt ennen maailman luomista, kuten 
runoilijat väittävät, niin täytyy hänen olla ikivanha, ja samasta 
syystä on siis kauneuskin ikivanha; sillä rakkaus on kauneuden 
tavoittelemista. 


Ruscelli: Kauneus tuntuu minusta luonnonvoimalta, joka pakoittaa 
sielut rakastamaan; tämä voima on niin vahva, että sitä ei voi 
* vastustaa eikä toriua. Se, joka nimitti kauneutta lyhytaikaiseksi 
tyranniaksi, oli suurimmalta osalta päässyt perille kauneuden ole- 
muksesta. En myöskään saata muistaa koskaan lukeneeni tai kuul- 
leeni parempaa määritelmää kauneuden olemuksesta. Sillä kaunis 
muistuttaa hallitsijaa, joka tahtoo, että häntä pelätään ja palvotaan. 
Siksi on tuskin kukaan Memphiksen tai Babylonin hallitsijoista ollut 
niin ylpeä valtakuntansa suuruudesta kuin kaunis ihminen kauneu- 
tensa voimasta, joka valtaa, alistaa, haltioittaa, sitoo, kiihoittaa ja 
nielee sielut liekin tavoin ja muuttaa ne. Tahtoisin siis väittää, että 
kauneus on valtaa, miellyttävää pakkoa ja suloista tyranniaa, Kuten 
Sokrates arvelee, tai että se muistuttaa yksinvaltaa, kuten Karneades 
väitti; sillä se ei suvaitse ketään muuta rinnallaan, vaan hallitsee 
yksin kuten Eros. Toisaalta tahtoisin pitää rumuutta voimattomuu- 
tena, heikkoutena ja luonnollisena oriuutena; sillä jos joku luon- 
nostaan on syntynyt orjaksi, niin kuuluu orjanvirka ennen kaikkea 
juuri rumille. 


Minturno: Mutta jos kauneus harjoittaa pakkoa, niin miten saattaa 
sitten olla olemassa vapaaehtoista, vapaaseen valintaan perustuvaa 
rakkautta? Mehän tiedämme kaikesta huolimatta, että monet eivät 
ainoastaan halua rakastaa, vaan rakastavat vieläpä vapaaehtoisesti, 
ja että heidän päätöksensä perustuu kypsään harkintaan. Siksi en 
yhdy siihen mielipiteeseen, että kauneus on tyranniaa, pakkoa tai 
yksinvaltiutta; sillä kauneuden samoin kuin hyvänkin olemukseen 
kuuluu pyrkimys tehdä monet osalliseksi itsestään. 

Ruscelli: Mutta voiko kukaan kieltää kauneuden valtaa? Yksin- 
vallan ja tasavallan kauneimpia piirteitä on valta; Eroksen val- 
takunnassa (jos sellaista nyt lainkaan on olemassa, vaikka niin 
luullaan) on kaunein samalla myöskin voimakkain. 


Minturno: Mutta onko tästä vallasta Eroksen valtakunnassa, 
kuten te sitä nimitätte, ja kaikkialla muuallakin yksinomaan hyviä, 
vaiko myöskin pahoja ja huonoja seurauksia? Minun käsitykseni 
mukaan on pakko pitää pahana sitä valtaa, jonka avulla Kleopatra 
pakoitti ensin Cesarin ja sitten Marcus Antoniuksen suorittamaan 
roomalaiselle hyveelle vastakkaisia tekoia ja jälkimmäisen vieläpä 
alhaiseen pakoon, mikä kuitenkin on alhaisin teko, minkä valtaa 
tavoitteleva mies saattaa suorittaa. Kuitenkaan en usko, että kauneus 
saattaisi aiheuttaa mitään pahaa, ja siksi ei kauneus ole samaa 
kuin valta. 


Ruscelli: Jos tuo pitäisi paikkansa, niin ei Helena olisi ollut kaunis, 
koska hän syöksi Aasian ja Euroopan sotaan ja sytytti sen palon, 
joka johti ikivanhan Troijan valtakunnan perikatoon. Ja jos siis 
hänen ryöstämisistään oli pahoja seurauksia, ei hänen kauneutensa 
saattanut olla niihin syynä. 


Minturno: Tähän voisi hyvällä syyllä vastata, että ryöstöt eivät 
suinkaan aina aiheuta pahoja seurauksia, ajateltakoonpa vain 
sabinattarien ryöstöä, joka johti Rooman Kansan kasvamiseen ja 
lisääntymiseen. Mutta vastaisin kuitenkin mieluummin, että kauneus 
ei johtanut ryöstöihin vaan kunnioittamiseen ja palvontaan. 


Sitäpaitsi kauneus on jotain, jota rakastetaan sen itsensä vuoksi, 
kun taas hyödyllisiä asioita ei rakasteta niiden itsensä vuoksi. 


Hyödyllisille asioille on ominaista hyödyn palveleminen, ei siis 
kauneuden ja miellyttävyyden palveleminen. Me sitävastoin etsimme 
sitä, mikä on itsessään kaunista, ottamatta huomioon sitä, miten sitä 
voi käyttää hyödyksi tai vahingoksi. Mutta koska kauneus on jotain 
todella jumalallista, pidän aivan sopimattomana asettaa sitä luon- 
nollisten aistiemme, maun tai tuntoaistin arvostelun alaiseksi, sillä 
eihän sitä voi arvostella edes henkisempien aistiemme, nimittäin 
näkö- ja kuuloaistinkaan avulla. Kauneuden arvosteleminen on 
pikemminkin jätettävä sydämen tehtäväksi, koska sydän on tottunut 

väärentämättömien ja mniinsanoaksemme aineen kuonasta vapaina 
olevien puhtaiden muotojen tarkastelemiseen. 

Ruscelli: Kauneus kuuluu siis osana miellyttäviin asioihin. Sillä 
koska meitä ilahduttavien ilmiöiden on tapana olla kaikkien aistiemme 
kohteena, voimme siis nimittää kauniiksi sitä osaa näistä ilmiöistä, 
joka on korkeampien aistiemme arvostelun alaisena. Tämän mukaan 
eivät ainoastaan värit, valovaikutelmat ja esineiden moninaiset muodot 
ole kauniita, vaan hyvinkouluutetuissa korvissa kaikuvat myöski 
sävelmät, säveleet ja musiikki mitä suloisimpana harmoniana. Minun 
käsitykseni mukaan kuuluu näiden aistien piiriin myöskin kaikki se, 
mitä kirjoitetaan tavoista, laeista ja tieteistä, joihin kaikkiin sisältyy 
ihmeellisiä kauneusarvoja. 

Minturno: Tuo, minkä sanoitte, pitää varmasti paikkansa. Mutta 
kuitenkin arvostelevat aistit eri tavalla värejä ja säveliä kuin muotoja 
tai tieteen piiriin kuuluvia asioita. Sillä tieteen piiriin kuuluvista 
asioista eivät aistit voi langettaa yleensä minkäänlaista tuomiota, 
vaan ne toimivat vain järjen palvelijoina ja lähetteinä ja välittävät 
hengelle sen, minkä ne ovat ulkomaailmassa havainneet. Siksi 
näyttää siltä, että kauneus, jonka luonteesta me tahdomme päästä 
selville, ei ole olemukseltaan yhtenäinen. Luonnolliset aistimuksethan 
ovat katoavaisia, kuten aistit itsekin, mutta henki, joka on jumalainen 
ja kuolematon, langettaa tuomionsa vain jumalallisista ja kuolematto- 
mista asioista. Tästä johtuu, että kauneuden käsite ei ole yhtenäinen, 
tai käyttääksemme filosoofien sanontaa, kiistaton, kuten Nifo oletti; 
Kauneus muistuttaa pikemminkin yöllä loistavan kiiltomadon valoa, - 
joka eroaa sekä tähtien että auringon valosta, sillä samoin on maal- 
listen asioiden kauneus aivan erilaista kuin ikuisissa ja jumalaisissa 
muodoissa ilmenevä kauneus. 

Sielun kauneutta ei voi kuvata tai pukea paikalliseen, ajalliseen, 
aineelliseen tai sanalliseen muotoon. Tunkeutuminen syvemmälle sen 
olemukseen ilmaisee uhkarohkeutta, julkeutta tai röyhkeätä itserak- 


kautta, jota voisi verrata temppelin esiripun kohottariiiseen. 





' (Kirjaston nimi) 


Lainaajalle. 


Lainaajan on noudatettava kirjaston sääntöjä 
ja lainausohjeita. — Kirja on tuotava takaisin 
ikenien viikon kuluessa. Jos lainaaja ei määrä- 
ajan kuluessa tuo kirjaa takaisin, on hänen mak- 
settava sakkoa... penniä viikolta. Jos lai- 
nattu kirja turmeltuu tai hukkuu on lainaajan 
korvattava vahinko tai koko kirja, kirjaston- 
hoitajan määräyksen mukaan. Luettu kirja on 
viipymättä palautettava kirjastoon muille lai- 
nattavaksi; lainaaja ei ole oikeutettu kirjaston 
kirjaa muille luovuttamaan. 

Kirjaa on aina pidettävä kuivin ja 
puhtain käsin! Likainen kirja levittää 
tautia. Pikku lasten käsiin ei kirjaston 
kirjaa saa milloinkaan antaa! 

(Kirjanpussi) 





